PŞ Bila Kurd dinyayê 
ji pirsgirêkên xwe 
agahdar bikin 



Serokwezîrê Swêdê yê berê, Ingvar Carlsson, ji Rûdawê re axivî 
û polîtîkaya îro ya Hikûmeta Swêd a derve rexne kir. Carlsson ji 
Kurdan jî xwest ku agahdariyên berfireh û zanyariyên kûr di 
derbarê doza xwe de bidin civak û hikûmetan û wekî pêwîsti- 
yek bi bîr xist ku "Kurd divê di qada siyasetê de çalak bin.” ►3 

Parlai lenterê 4 salî 

Alan Hîwa endamê Parlame- 
na Ciwanên Brîtanya ye ►6 


B i nêzîkbûna 12'ê îlonê û 
dengdana li ser guher- 
tina 23 xalên Destûrê 
Bingehîn ya Tirkiyê, li aliyekî 
daxuyaniyên dijberên van gu- 
hertinan dijwartir dibin, li 
aliyê din jî Hikûmeta Erdogan, 
bi sozên ji bo gavên hîn me- 
zintir di pêşerojê de, hewl 
dide ku Kurdan bikşîne aliyê 
xwe. Tevî ku BDP heta niha 
daxuyaniyên boykotkirina re- 
ferendûmê dide jî, lê gelek 
aliyên din yên Kurdan didin 
xuyakirin ku herçiqas guher- 
tinên di Destûra Bingehîn de 
bersiva xwestekên Kurdan 
nadin jî, lê gaveke erênî ye û 
banga tevlîbûna referendûmê 
û dayîna dengê ‘erê’ li Kurdan 
dikin. ►2/4/7/14 


Beşên Kurdolojî 

Li Tirkiyê Kurd wekî pêdi- 
viyek jiyanê dibînin, li 
Rûsyayê li ber mirinê ye L8 

Ala Kurdistanê 

Werzîşvanên Kurd ala 
Kurdistanê li serê Çiyayê 
Agirî bilind kirin ►lö 


Turkmen 
dixwazin 50 
kesêii wan di 
Parlamena 
Kurdistanê 
de bên 


'Guhertin têr nake, lê ERÊ!' 

Rojev 


Rûdaw I Hejmar 60 


Gelo Erdogan wê li Amedê tiştek nû bêje? 





Rûdaw 


Beriya referendûmê Erdogan di 3'ê îlonê de diçe Amedê 


Serokê DTSO'ya Amedê Galîp 
Ensarîoglu 


demê ku Erdogan vê mijarê ne- 
yîne ser zimanê xwe. Ensarîoglu 
da zanîn ku Erdogan jiber van 
hassasiyetan wê tenê di çarçova 
demokratîkbûnê de biaxife û 
jiber pêvajoya referendûmê hikû- 
met wê heta 12'ê îlonê ti gavan 
navêje, lê beriya ku dema 20'ê 
îlonê bidawî bibe wê hewl bide 
xwe ku ev pêvajo bidome. Ensa- 
rîoglu, sozên ku divê hikûmet ji 
raya giştî re bide, wiha rêzkirin: 
“Divê bersiva daxwaziyên Kurdan 
ên demokratîk bide; divê diyar 
bike ku bi makezagoneke nû re 
wê van mafan ewle bike; ji bo ku 
agirbest pêk bê, derbarê rêlêve- 
kirina demokratîk de gotinên 


Hevseroka BDP'ê û Parlamen- 
tera Amedê Gultan Kişanak 


zelal bêje, di derbarê projeya 
GAP'ê de planên hikûmetê diyar 
bike.” 

Kişanak: Eger mesajek bide 
bila li Rizeyê bide 

Hevseroka BDP'ê û Parlamen- 
tera Amedê Gultan Kişanak jî 
bawer nake ku Erdogan li Amedê 
mesajeke nû bide. Kişanak got ku 
Serokwezîr û Cemîl Çîçek di 
demên dawî de di derbarê Kur- 
dan de gotinên xirab kirine û wan 
êşandine û axaftina xwe wiha do- 
mand: “Ev helwesta wan jî nîşan 
dide ku hikûmet hê jî pirsgirêkê 
wek terorê dibîne. Ez bawer 


Parlamenterê AKP'ê yê Amedê 
Abdurrahman Kurt 


nakim ku li Amedê dev ji vê hel- 
westê berde û mesajên erênî 
bide. Lê eger serokwezir li 
Amedê tiştên erênî bêje û hel- 
westa xwe ya berê biguherîne, 
wê gavê em ê ji dirûstbûna wî 
gûman bikin.” 

Kişanak bibîr xist ku di demên 
borî de jî wek Erdogan gelek siya- 
setvanan li Amedê gotine, “Ev 
pirsgirêk a min e”, lê dema vege- 
riyana Enqerê helwesta xwe gu- 
herandine, ji ber vê yekê eger 
Erdogan bixwaze mesajeke bide 
bila ne li Amedê, li bajarekî roja- 
vayê Tirkiyeyê bide û wiha pêde 
çû: “Eger hikûmet bi rastî alîgi- 
riya çareseriya pirsgirêka Kurd 


dike, bila ne li Amedê, li Enqerê, 
Îzmîrê û Rizeyê mesajan bide û 
raya giştî ya Tirk ji bo çareseriyê 
amade bike. Mînak bila here Ri- 
zeyê, bajarê ku lê ji dayîk bûye, 
bêje, 'Divê em pirsgirêka Kurd ça- 
reser bikin, mafê Kurdan bidin.” 

Kurt: Hêvî ew e ku "Erê" der- 
keve 

Parlamenterê AKP'ê yê Amedê 
Abdurrahman Kurt jî ragihand ku 
di raya giştî de hêviyeke taybet 
tune ye ku Erdogan li Amedê 
tiştek nû bêje, ji ber BDP'ê atmos- 
fereke wisa çekiriye. Kurt da 
zanîn ku ew bû mehekî kuçe û 
kuçe, gund û gund li hemû 
Amedê digere û ditiye ku gel tenê 
dixwaze di referendûmê de 
dengê “Erê” derkeve. 

Kurt diyar kir ku pakêta guhe- 
randina makezagonê bi xwe rêlê- 
vekirineke demokratîk e û wiha 
axifî: “Eger ev pakêt bê pejiran- 
din, wê ji bo makezagoneke nû jî 
rê vebe. Divê ev pakêt bê pejiran- 
din û parastin, da ku rêya demok- 
rasiyê vebe. Eger ev pakêt neyê 
pejirandijn, wê berpirsiyarê wê 
BDP be. BDP nikare vê hesabê 
bide. Ji bo polîtikaya xwe ya qels 
veşêre dixwaze AKP di nava pey- 
man û diyalogê de nîşan bide.” 

►4/7/14 


Firat Baran Enqere 

S erokwezîrê Tirkiyê Recep Tay- 
yîp Erdogan di çarçova gera 
referendûmê de roja 3'ê îlonê 
diçe Amedê. Di raya giştî de at- 
mosfereke wisa derket holê ku di 
derbarê bersivdayîna agirbesta 
ku PKK'ê heta 20'ê îlonê diyarki- 
ribû û nirxandina biryara boy- 
kota referendûmê ya ji aliyê 
BDP'ê ve serokwezîr li Amedê 
mesajan bide an na. 

Lê axaftinên rayedarên hikû- 
metê yên ku di rojên dawî de 
hatin kirin, ev hêviya ku di raya- 
giştî de derketibû holê, vala der- 
xist û hat ragihandin ku Erdogan 
wê tenê di çarçova demokratîk- 
bûnê de biaxife. Dîtinên parla- 
menterên Amedê û berpirsê 
saziyên civakî jî bi vî rengî ne. 

Ensarîoglu: Wê mesajek bida 
lê... 

Serokê Odeya Bazirganî û Pîşe- 
saziyê ya Amedê (DTSO) Galîp 
Ensarîoglu, ragihand ku Erdogan 
dil dikir ku ji bo pêvajoya bêçala- 
kiya PKK'ê bibe agirbesteke dem- 
dirêj û biryara boykota BDP'ê ya 
li dijî referendûmê bê rakirin, 
çendîn mesajan bide, lê rexneyên 
ku muxalefetê dikir ên wek “hikû- 
met bi PKK'ê re diaxife ” bûn se- 

a Akhanli ne diyar e 


an xwest serdana bavê xwe yê 
bike, lê ji ber bûyereke beriya 21 
i balafigeha Stenbolê hat binçavkirin 


Koln (Rûdaw) - Nivîskar Dogan 
Akhanli ku çendîn gotarê wî di 
Rûdawê de jî hatin weşandin, ji 
bo ziyareta bavê xwe yê nexweş 
çû Tirkiyê û li wir hat girtin. Ak- 
hanli niha li Girtîgeha Tekirdagê 
ya Tîpa F de dimîne. Parêzgerê 
Akhanli Ilyas Uyar ragihand ku 
Akhanli bi mabesta bûyerekî ku 
di sala 1989'an de li Stenbolê 


pêkhatiye, hatiye girtin û heta 
niha dema dadgehkirina wî ne 
diyar e. 

Dogan Akhanliyê ku ev 19 sal 
in li Almanya dijî û ji sala 
2001'an ve bûye hemwelatiyê Al- 
manya, ji bo ziyareta bavê xwe ku 
nexweş ketiye, roja 10'ê Tebaxê 
bi balafirê çûbû Stenbolê û li ba- 
lafirgehê hatibû girtin. Akhanli 
piştî du rojên binçavkirinê biri- 
bûn girtîgeha Metrîsê û ji wir jî 
birine Girtîgeha Tekirdagê ya 
Tîpa F. Hefta borî li Almanya ba- 
jarê Kolnê ji bo azadkirina Ak- 
hanli civînên çapemeniyê hatin 
lidarxistin. Parêzerê Akhanli Ilyas 
Uyar ji Rûdawê re ragihand ku 
polîsê Tirk ji ber bûyerekî 21 sal 
berê Akhanli girtine û di derbarê 
dadgehkirina wî de hata niha ti 
encam tune ye. Nivîskarê Alman 
Gunter Wallraf jî ragihand ku divê 
rayedarên Tirk di demeke kurt de 
Akhanli berdin. Akhanli jibilîro- 
manivîsê di Rûdawê de, Le 
Monde Diplomatik a Kurdî de 
çendîn gotaran nivîsandibû û 
herwiha wekî çalakvanekî mafê 
mirovan tê nasîn. Akhanli 19 sal 
in ku li Almanya dijî û ev cara 
yekem e xwest ku here Tirkiyê. 

Holanda başiya rewşa Kurdan dixwaze 

“Hikûmeta Hollandîgiringiyeke mezin dide başkirina aştiyaneya mafên kêmnetewa Kurd li Tirkiyê, mafên sosyal-eko- 
nomîk, polîtîk û çandîf Wezîrê Karên Derveyê HoIIanda Maxime Verhagen, di bersiva pirsiyarên meclîsê de wihagot. 
Verhagen di bersiva xwe de got Holanda vê berjewendiya xwe rasterast û herwiha di çarçoveya YE'yê de radigihîne Tir- 
kiyê. Di daxuyaniya xwe de wezîr dibêje konsulxaneya li îtalya nikare alîkariya hiqûqî bide siyasetvanê Kurd Nîzamet- 
tîn Toguç, “Ew tenê dikare rê nîşan bide û roja 26'ê Tîrmehê şandeyek ji konsulxaneyê serdana wî kir". Di bersiva xwe 
de Verhagen bi navê desthilatdariya Hollanda piştrast dike ku Toguç li ser daxwaza Tirkiye li îtalya hatgirtin. 



Rojev 


Serokwezîrê Swêdê yê berê îngvar Carlsson: 

Divê Kurd di siyaseta Swêdê de çalaktir bi 


d; 


ii 22'ê Tebaxê de, li Stock- 
*holmê, li restoranta Parabo- 
lan civîna me bi Serokwezîrê 
Swêdê yê berê Ingvar Carlsson re 
hebû. Me berê daxwaza xwe ya 
hevpeyvînê jê re dabû xuyakirin û 
wî pejirandibû ku wê pirsên me 
bibersivîne. Sedema hatina wî ya 
wê salonê ew bû ku Siyasetme- 
dara Kurd Evîn Çetîn ew vexwen- 
dibû civîna ku li darxistibû. Di 
civîna ku nêzî 250 kesên ji her çar 
perçeyên welat, Suryanî û Swêdî 
beşdar bûbûn de, wê Carlsson jî 
axaftinek bikira. Ango Ingvar 
Carlsson ji bo piştgiriya Evîn Çetîn 
li wir bû. Me dixwest nêrînên si- 
yasetmedarekî Swêdî ku du caran 
serokwezîrtiya Swêdê kiriye, di 
derbarê pirsgirêka Kurd de biza- 
nibin. Lewra Carlsson piştî kuş- 
tina Olof Palme hem bû serok- 
wezîr û hem jî bû serokê Partiya 
Sosyal Demokratan û loma wekî 
siyasetmedarekî xwedî tecrûbe tê 
zanîn. 

Rûdaw: Birêz Carlsson, çima hûn 
piştgiriyê didine Evîn Çetîn? 
Ingvar Carlsson: Berî her tiştî 
ew jinek e ciwan e. Divê em jinên 
ciwan bikşînin qada siyasetê. Pê- 
diviya civakê bi siyasetmedarên 
ciwan heye. Di sala 1994'an de 
min li Swêdê hikûmeta herî wek- 
hev ava kir. Hejmara jin û mêran 
wek hev bû di vê hikûmetê de. Lê 
helbet ne bes e ku hejmara jin û 
mêran di parlemento û hikûmetê 
de wek hev be. Divê di nav civakê 
de, di hemî qadên jiyanê de, hej- 
mara jin û mêran wek hev be. Tiş- 
tek din jî heye: divê hemî 
netewên xerîb ku hatine Swêdê 
xwedî nûnerên siyasî bin û tem 


Hêmin Baban Rehîm He 1 dêk 


R êxistina Parastina Gelên Di 
Bin Tehdîtê li Herêm Kurdis- 
tanê ji bo kêmnetewan di nav- 
bera 20-25 îlonê de kongreyek li 
dar dixe. Berpirsê Şaxa Herêma 
Kurdistanê yê Rêxistina Parastina 
Gelên Di Bin Tehdîtê, Mesûd Ser- 
beşaxî, derbarê girêdana kongra 
kêmneteweyan li Herêma Kurdis- 
tanê rgihand ku ti Cihûyek ji bo 
vê kongrê nayê vexwendin. Cîgirê 
Berpirsê Civata Kêmneteweyên 
îraqê, Nizar Heyder jî dibêje, gi- 
ring e kongre bi belgename, 
agahî, serjimêrî û wêneyan bê 
belgekirin. 

Mesûd Serbeşaxî derbarê ar- 
manca girêdana vê kongrê ji aliyê 
rêxistina wan ve, ku biryar e ji 20- 
25'ê îlona 2010'an li Hewlêrê bê 


Bîografî 


Gosta Ingvar Carlsson di sala 
1934'an de, li rojavayê Swêdê, 
li bajarê Boras hatiye dinyayê. 
Ji sala 1986'an heta 1996'an 
Serokatiya Partiya Sosyal De- 
mokratan kiriye. Di sala 
1986'an de bû Serokwezîrê 
Swêdê heta sala 1991'an ma. 
Cara duyem, ji sala 1994'an, 
heya 1996'an dîsa serokwezîr- 
tiya Swêdê kir. Ji sala 1965'an 
heta sala 1996'an jî wek parle- 
menter di Parlamentoya Swêdê 
de cî girtiye. Carlsson sê pirtu- 
kên siyasî nivîsîne: 1) "Ur Skug- 
gan av Olof Palme" (Di bin Siya 
Olof Palme de, 1999) 2) “Sa 
Tankte jag-Politik och Drama- 
tik" (Ez Wiha Difikirim - Polîtîk 
û Dramatîk, 2003) 3) "Vad Ar 
Socialdemokrati?" (Sosyal-De- 
mokrasî Çi Ye) 


sîliyeta wan di nava parlamen- 
toyê de hebe. Bi taybetî nifşê nû 
divê vê erka xwe bîne cî û beşdarî 
siyasetê bibe. Evîn keseke xwedî 
hêz û vîn e. Kesek ji ya herî baş e 
ku wê bikaribe civaka Kurd di nav 
siyaseta Swêdê de temsil bikê. 

Di qada navnetewî de Swêd wek 
qasidê aşîtiyê tê zanîn. Bi tay- 
betî dema Olof Palme û Sten An- 
dersson bi polîtîka û projeyên 
xwe yên aştiyê mînak tên nîşan- 
dayîn. Gelo niha projeyeke wiha 
ya dewleta Swêdê heye ji bo Kur- 
dan û Tirkiyê? 

Ez niha ne di hikûmetê de me û 
nikarim zêde tiştekî di vê derbarê 
ie bibêjim. 



Gosta îngvar Carlsson ligel hevkara me Fatma Savci li Stockholmê 



Helbet em dizanin hûn ne di hi- 
kûmetê de ne, lê belê wek siya- 
setmedarekî xwedî tecrûbe em 
dixwazin nêrîna we bizanibin. 

Belê, dibe ku Wezîrê Derve Carl 
Bild tiştine baş jî kiribin. Lê bi te- 
vahî Hikûmeta Swêd a îro di polî- 
tîkaya xwe ya derve de bi tiştên 
pêwist ranabe. Alîkariya xwe ya 
bi welatên xizan re kêm kiriye. 
Rojhilata Navîn mezin e û xwedî 
pirsgirêk e. Divê hikûmet xwedî 
polîtikayeke bi îstikrar be li vê 
qadê. 

Lê eger ku niha Sosyal-Demo- 
krat li ser hikûm bana, wê polî- 
tîkaya hikûmetê gelek cuda 
bûye di pirsgirêka Kurdan de? 

Ev pirseke giran e. Helbet Sos- 
yal-Demokrat dikarin rolekê bilî- 


zin di mesela Kurd de. Lê ez ji tiş- 
tekî ditirsim. Ditirsim ku Sverige 
Demokrat di van hilbijartinên 
dawî de bikevin parlamentoyê. 
Eger ew têkevin parlamentoyê 
wê bikaribin bandora xwe li ser 
polîtikaya giştî bikin. Lê di me- 
sela Kurd de ya giring ew e ku 
Kurd agahdariyên berfireh û zan- 
yariyên kûr di derbarê doza xwe 
de bidin civak û hikûmetan. Fikir 
û pêşniyazên xwe bikin rojeva 
wan. Bi rêbazên dewlemend û bi 
beşdarbûna xwe ya nav siyaseta 
Swêd dikarin hem civakê û hem 
hikûmetê têbigînin. Kurd baş bi 
problemên xwe dizanin, ji bo ku 
xelkên din bi rewşa xwe agahdar 
bikin, divê bêtir kar bikin. Helbet 
divê di meydana siyasetê de 
çalak bin. Ciwanên xwe têxin 


qada siyasetê, ji bo ku nûneriya 
wan bikin. 

Di 1994'an de, di dema serok- 
wezîriya xwe de, we bangî wela- 
tên endamên Yekîtiya Ewrûpayê 
kir da ku ji bo zarokên cîhanê 
kom bibin. Niha bi sedan zaro- 
kên Kurd ji bo dozên siyasî di 
zîndanan de ne, hûn derbarê 
van bûyeran de çi difikirin? 
Divê mirov ji Tirkiyê re bibêje 
'Eger hûn dixwazin bibin endamê 
Yekîtiya Ewrûpa, divê hûn ji bo 
hemû peymanên navnetewî bal- 
dar bin û wan bînin cî. Divê riayet 
li van peymanan were kirin. 
Mafên zarokan ê Peymana Yekî- 
tiya Miletan jî di nav de.' 

Hevpeyvîn: Fatma Savci 


Ji bo kongreya kêmnetewên li Kurdistanê 

Cihû nehatine vexwendin 


Saziya 'Parastina Gelên Di Bin Tehdîtê De', di navbera rojên 
20-25'ê îlonê de, li Herêma Kurdistanê ji bo kêmnetewên 
Kurdistanê kongreyekê li dar dixe 


sazkirin, da zanîn ku kongre ji bo 
pêşandana bihevre jiyan û biratiya 
navbera netewe û olan li Herêma 
Kurdistanê ye. "Kongre 4 mijarên 
sereke li xwe digre wek pêşkêş- 
kirina lêkolînan li ser tevahiya 
mezheb û neteweyên Herêma Kur- 
distanê, awayê dabeşbûna wan a 
cografî, daneberheva rewşa mafên 
wan di hemû waran de berî rape- 
rîna 1991 û piştî wê û heta îro. Mi- 


naqeşeya rewşa hevwelatiyên ku ji 
tirsa êrîş û terorê li navçeyên îraqê 
yên din xwe li Herêma Kurdistanê 
girtine." Serbeşaxî derheqê nûner- 
tîkirina neteweya Cihû di konfe- 
ransê de, dibêje: "Ti kesekî Cihû 
nehatiye vexwendin, ji ber ew niha 
li Herêma Kurdistanê nemane." 

Kongra "Herêma Kurdistanê 
wek dergûşa bihevre jiyanê û ni- 
mûne li Rojhilata Navîn." ji aliyê 


Şaxa Kurdistanê ya Rêxistina Pa- 
rastina Gelên Lijêr Tehdîtê, bi hev- 
kariya Peymangeha Wellsburg a 
lêkolînên akademîk, Yekîtiya Fe- 
dere ji bo Aştî ya Navdewletî û Na- 
venda Enfal li Kurdistanê bajarê 
Hewlêrê birêve diçe. Endamê Ko- 
mîteya Bilind a Amadekirina Kon- 
gre, Romyo Hekarî, ji bo Rûdawê 
got ku ji Amerîka, Avustralya, Ew- 
rûpa û Rojhilata Navîn hikûmet, 


parlamen, sazî û hejmareke lêko- 
lîner û çavdêr tên vexwendin." 

Rêxistina Parastina Gelên Di 
Bin Tehdîtê, saziyeke Alman e û 
di warê çavdêrîkirina ol û nete- 
weyan li cîhanê kar dike. Serokê 
saziyê Kemal Sido ye. Sala 
2006'an yekem şaxa xwe li He- 
rêma Kurdistanê vekir. 

Cîgirê Berpirsê Rêxistina Civata 
Kêmneteweyên îraqê, Nizar Hey- 
der, diyar kir ku her hewldanek ji 
bo ronkirina pirsên kêmjimarên olî 
û netewî li îraqê, karekî pejirandî 
û baş e û ji bo bên parastin, divê di 
kongrê de zimanê serjimêrî, wêne 
û belgeyan bê bikaranîn." 

Berpirsê Romyo Hekarî jî da 
zanîn ku ew dixwazin li bajarên 
Kerkûk, Duhok, Silêman û Bexda 
jî şaxên Rêxistina Parastina Gelên 
Di Bin Tehdîtê 1 vekin. 

Bayram Ayaz 


Referendûm û 
pêwîstiya destûreke nû 


R ojeva Tirkiyê û Bakurê Kurdistanê re- 
ferendûm e, lê pirs ji referendûmê 
derbas kiriye û bûye çarenûsa desthilata 
hukumeta AKP'ê. 

Statukoparêz siyaseta xwe bi vî şêweyî 
dimeşînin, CHP û MHP dibêjin: "Ev des- 
tûra AKP'ê ye, AKP dixwaze dadgehên bi- 
lind jî bixe destê xwe û diktatoriyê 
deyne." AKP jî behsa rejîma vesayetê û 
têkdana vê vesayetê dike. 

Ev qirûcir şerê desthilatê ye. Şer di nav- 
bera sîstema kemalîst-milîtarist de û hin 
hêzên sivîl de derbas dibe. Sîstema kema- 
lîst-milîtarist, dewleta kûr e. Ev dewleta 87 salî, netew-dewle- 
teke uniter û jakoben-laisist e. Damezirenêrên vê dewletê paşa, 
zabit û muxbîr in. Yanî artêş û Teşkîlatê Mexsûsaya îttihat-Tera- 
Dewleta Tirk damezirandine. Mustafa Kemal û hevalên wî dest- 
pêkê Kurd bi hinek sozan xapandine, di şer de ji wan îstifade 
kirine, lê piştî îmzekirina Peymana Lozanê (24.07.1923) Kurd 
dan aliyekî û armancên xwe yên sereke cîbecîkirin. Wan xwestin 
neteweyek û civakek bi navê Tirk û netew-dewletek (Tirkiye) da- 
mezrînin. Kemalistan vê pêkanîn. Kurd aciz bûn, serî hildan, lê 
serneketin. Di bin navê modernizmê û laisismê de xelîfetiyê ra- 
kirin. Tekya, zaviye û medereseyên olî, mezhebî û tarîkatan gir- 
tin. Di warê fereh netewetî û baweriyên olî de sistemeke 
jakoben-otoriter û uniter damezirandin. Bi vî rengî rê li pêşiya 
pêkhatina civakeke sivîl û demokrat asê bû. Di dîroka komarê de 
sê destûr (1924,1961,1982) hatine amade kirin. Her sê jî ji bo 
bihêzkirina sîstema kemalîst-milîtarist in. 

Destûr gelek caran hatiye guherîn, lê guherînên ku sîstema ke- 
malîst pê êşiya, hukumeta AKP'ê pêkanî. Statukoparêz şêt bûne. 
Li Tirkiyê sîstemeke wisa hebû, oligarşiya burokratîk (hevben- 
diya artêş-dadgehên bilind-burokratên giregir-hin siyasetvan û 
karmendan) xwediyê dewletê bûn. Hikûmetên sivîl dihatin ser 
kar, lê nedikarî bibin desthilat. Di dîroka Tirkiyê de sê caran hi- 
kûmetên sivîl xwestin bibin xwediyê gotinê: A. Menderes (1950- 
1960), T. Ozal (1983-1993), R. T. Erdogan (2002-2010 - ?) Çi bû? 
Menderes îdam kirin, Ozal "kuştin" û dixwazin Erdogan ji hikû- 
metê daxin. Erdogan berxwe dide. Eger ji wan bê, niyeta oligar- 
şiya kemalîst nepak e. 

27'ê Tebaxê merasîma dewir-teslîma serokerkaniyê pêkhat.l 
Orgeneral Başbug çû, Org. Koşaner bû Serokerkan. Gutarên wan 
gelek balkêş bû, Başbug digot, artêşê ev dewlet damezirandiye, 
xwediyê wê em in û artêşa Mustafa Kemal rê nade ku destêwer- 
dan di vê sîstemê de bê kirin. Digel zirtan qîrîn û zarîna wî bû 
qala êrîşên dijî artêşê jî dikir. Koşaner jî tehdîdan dida Kurdan û 
dijminên kemalîzmê, lê tehdîdên wan îsal wekî qîrqîra tirsone- 
kan dihat bihîstin. 

AKP'ê derbek li sîstema kemalist da. Serkeftina referendûmê 
wê di keştiya kemalist de qulekî veke û av bi vê keştiyê bikeve. Ev 
ji berjewendiya Kurdan e, lê ne bes e. Tirkiye hewceyê destûreke 
nû ye, desturek ku rê li ber sîstemeke demokrat, fereh etnîkî, 
fereh zimanî û kulturî û fereh olî veke. Di referendumê de erê ji 
berjewendiya Kurdan e, lê ji niha ve ji bo destûreke nû divê kar 
destpê bike. 


Parlamenterê kevin Kilinç referendûmê dinirxîne: 

Neçûna ser sindoqan baştir e 




Parlamenterê berê yê Partiya Demokrasiyê (DEP) Mahmûd Kilinç 


K evneparlamenê DEP'ê Mah- 
mûd Kilinçê ku ev 15 sal in li 
Almanya dijî, referendûma 12'ê 
îlonê ji Rûdawê re nirxand û got 
"Di guhertinan de ji bo mafê Kur- 
dan tiştek nû tune ye. Xalên esas 
ên kemalîst didomin. Ji bo Kur- 
dan helwesta baş ew e ku neçin 
ser sindoqan." 

Rûdaw: Wek tê zanin di 12'ê îlonê 
de li Tirkîyê ji bo guhertina hin ya- 
sayên makezagonê rapirsîn heye. 
Helwesta we çi ye? 

Mahmûd Kilinç: Bi bawerîya 
min Kurd, divê bi nêrînek gelem- 
perî, ango ne tenê bo vê rapirsînê, 
bo hemû biryar û şiyaseta ku ji 
Enqerê rûdide, lê binêrin. Û ji 
xwe bipirsin, gelo di sîstema siya- 
seta Tirkiyê da navê wî û mafên 
wî hene, di zagonan da cih dig- 
rin? Bi awayekî din, Kurd divê 
wek Kurdekî, kurdêkî ku di sîs- 
tema dewleta Tirk da ne tenê 
navê wî, herwiha hemû mafên wî 
qedexe ne û her dem tûşî zordestî 
û êrişên dewletê hatiye, helwest 
bigre. Ez xwe wekî layekî pirsgi- 
rêkê dibînim, nabêjim na, lê dibê- 
jim ya baş ew e ku Kurd neçin ser 
sendoqan, boykot bikin, jiber ku 
maf û navê miletê Kurd di van gu- 
hêrtinan da tune ye. Eger gelê 
Kurd di sistema siyasîya Tirkiyê 
de bi nav û mafên xwe cih bigirta, 
ji vê re başûrê Kurdistanê mîna- 


"Kurdên Diyaspora" gotin erê 


Koln (Rûdaw) - Du hefteya be- 
riya referendûma ji bo guhertina 
26 xalên Makezagona Tirkiyê, ali- 
yên Kurdan gav bi gav helwestên 
xwe zelal dikin. Li ser banga 
KOMKAR.eu di rojên 28 û 29'ê 
Tebaxê de li bajarê Almanya 
Kolnê nêzikê 60 siyasetvan, nivîs- 
kar, rewşenbîr û hunermendên 
Kurd di bin navê "Diyasporaya 
Kurd" de civiyan û mijarên wek 
referendûm, pirsgirêka Kurd û 
agirbest PKK'ê nîqaş kirin. Di en- 
camnameya konferansê de hat di- 
yarkirin ku helwesta "Kurdên 


Diyasporayê" ji bo referandûmê 
"erê" ye. 

Di civînê de axaftvanan pên- 
gava AKP'ê ku pêşî wek "rêliber- 
vedana Kurd" û di dawiyê de bû 
"projeya yekitiya netewî" nirxan- 
din û ji bo çareserkirina pirsgi- 
rêka Kurd wek gaveke qels û kêm 
binav kirin. Têvî vê yekê jî beşda- 
ran gavên ku tên avêtin di rêya 
demokratîkbûna Tirkiyê de bi gi- 
rîng nirxandin. 

Axaftvanan destnîşan kirin ku 
li Tirkiyê di qada siyasî de aliyên 
guhertinxwaz û aliyên statupe- 


kek baş e, helbet wê demê rewş 
dihate guhertin. 

Niha li ser rapirsinê sê helwest 
hene. Alîyek dibê " Erê", aliyek 
dibeje "Na" û aliyek jî boykot 
dike. Li gor we çi taybetiyên ew 
her sê eniyan hene? 

Bo rapirsînê helwesta aliyên 
Tirk û Kurd ne wekî hev in. Di aliyê 
Tirk de bandora gelek sedeman 
heye, piranîya wan jî ji siyaseta 
navxweyî diqewimin, herdem di 
navsîyasetaTirkde rikeberî heye, 
layên siyasetê hevûdin wekî dij- 
min dibînin, dema partîyek bêje 
reş, yê din dibêje sipî û ew helwest 
ne tenê di peyamên li dijî hev da 
dixuye, herwiha lêdan, kuştin, 
ango xwîn jî ketiye nav. 

Mixabin ev xisleta gemarî ya si- 
yaseta Tirk pijikîye hinek layên 
siyaseta Kurd jî. Lê wisa dixuye, 
ku li layê Tirk dengên "belê" wê 
pirtir derkevin. Bi bawerîya min 
siyaseta Bakurê Kurdistanê hê 
negehêjtiye wê konaxê ku li hem- 
berî biryar û siyaseta Enqerê bi 
hişmendiyek netewî tevbigere. 

Li Bakurê Kurdistanê, dibe ku 
hinek derdorên di bin bandora 
CHP'ê da dengê "na" bikar bînin, 
lê piranîya gel di navbera "belê" û 
"boykot"ê da dubeş dibe. li bajar, 
gund û bajarokên ku BDP bi hêz 
e parek gel nare ser sindoqan. 

Ew guhertinên hin yasayên ma- 


kezagona Tirkiyê ji bo Kurdan 
tên çi vateyê. Ango Kurd ji ew 
guhertinan çi sûd werbigrin? 

Guhêrînên di makezagona Tir- 
kiyê de dibin, bo gelê Kurd, bo ça- 
reserkirina pirsgirêka Bakurê 
Kurdistanê ti derîyekî venake. 
Qala ti mafên gelê Kurd nake û 
xalên ku tenê bi mebesta qedexe- 
kirina mafên miletê Kurd di ma- 
kezagonê da cih digrin her wekî 
berê dimînin. Tenê parsenga siya- 
sîya hundirî diguhere. Makeza- 
gon, hemû zagon, destûr, rêzik- 
name û giştînameyên dewleta 
Tirk, li ser remz û rêgezên kema- 
lîst hatine amedekirin. Niha ew 
rengê xwe hinek diguherin. 

Hinek Kurd dibêjin ew guhêrîn 
derîyekî nû vedike, rast e ew gu- 
hêrîn nîv derîyekî nû vedike, lê 
belê destûrê nade ku Kurd di vî 
nîv derî ra derbas bin. 

Rapirsîn ne hilbijartin e, ferqeq 
gelekbalkêş heye. Di rapirsinê de 
du encamên çûyîna ser sendoqan 
hene, yek "erê", yê din "na" ye. Ez 
qala "na"yê nakim, lê "erê" ber- 
siva qayilbûnê ye. Neçûna ser 
sendoqan bo Kurda baştir e. Lê 
eger herin ser sendoqan, emê bi 
hevre bibînin, piştê rapirsînê di 
derbarê makezagonê de zimanê 
Kurdan wê ji berê kurtir bibe. 

Wek xuyaye qismekê Kurdan di- 
bêjin "Erê", qismek jî boykot 
dikin. Gelo çima Kurd nikarin 
helwestek hevbeş bigrin? 

Mixabin siyaseta bakurê Kur- 
distanê, hê çavê wana lê ye ku 
herin li Enqerê wekî partî û siya- 
setvanên Tirkiyê siyasetê bikin. 
Partiyên xwe vekin, tabeleyên 
xwe bi dardakin û xwezî bi siya- 
set û siyasetvanên Tirk binîn. 
Jixwe BDP vî karî dike û em 
rewşa vê partiyê jî dibînin. Kesên 
ku dibêjin divê Kurd herin ser 
sindoqan û dengê "erê" bidin, ti 
argûmantên wan ên ku mirov pê 
qanî bibe jî tine ne, tenê hêvîyek 
e, hêvî dikin ku Tirkiyê wê bigu- 
here! 

Hevpeyvîn: Seyîdxan Kurij 


rest derketine, lê divê Kurd jî ji bo 
berjewendiyên xwe yên netewî ji 
vê pêvajoyê dûr nekevin û rol bi- 
lîzin. Di encama konferansê de 
hat ragihandin ku pêwîste Kurd 
di 12'ê îlonê de herin ser sindo- 
qan û ji bo referendûmê bêjin 
"erê". Di belavoka konferansê de 
bang li AKP'ê jî hatiye kirin: "Eger 
di referendûmê de encam erê de- 
keve, divê AKP ji bo demokrasi- 
yeke gerdûnî û mafê mirovan 
bilez dest bi hewldanan bike. 
Wekheviya Kurdan û Tirkan di 
hemû qadên siyasî, aborî û civakî de 



60 kes beşdarî konferansê li bajarê Almanya Kolnê bûn 


bipejirîne û çi pêwîst be, bike." 

Ji PKK'ê jî hat xwestin ku agir- 
bestê dirêj bike û Artêşa Tirk jî 
operasyonan neke. Piştî hemû van 
gavan jî axaftvanên konferansê 
destnîşan kirin ku pêwîste hikû- 


met ji bo makezagoneke demokra- 
tîk a ku mafê hemû kêmnetewan 
bipejirîne û wekhevîyê bîne, xwe 
amade bike. Ji bo civînê KOM- 
KAR.eu nêzîkê 150 kesayet û ber- 
pirsên saziyan vexwendibûn. 

Ahmet Dere 


Serokatiya Parlamena Kurdistanê red dike 

Turkmen dixwazin 50 karmendên 
wan li parlamenê bên qeydkirin 


Hêmin Baban Rehîm Hewlêr 

S ê fraksyonên Turkmenî li Par- 
lamenê Herêma Kurdistanê, 
sê daxwaz pêşkêşî serokayetiya 
parlamen dikin "qeydkirina 50 
Turkmenan li parlamen, nivîsan- 
dina tabloya ser deriyê parlamen 
bi zimanê Turkmenî, danîna Zê- 
revanekî Rûmetê bi cil û bergên 
Turkmenî." Lê serokayetiya par- 
lamen daxwaza yekem red kir û 
bersiva daxwazên dûyem û 
sêyem jî nedaye. Parlamenter 
Yeşar Altiparmak ragihand: "ev 
daxwazî ji bo wê yekê ne da em 
bêjin em jî hene." Serokê Komî- 
teya Yasayî li Parlamen, Şêrwan 
Heyderî, dibêje: "Daxwazayekem 
û dûyem zehmet in û redkirina 
serokayetiya parlamen di cihê 
xwe de ye." 

5 Kursiyên Turkmenan li Parla- 
menê Herêma Kurdistanê hene, 
lê bûne sê fraksyon. Parlamen- 
terê Turkmen, Yeşar Altiparmak, 
ku di heman demê de Endamê 
Polîtburoya Bizava Demokratî ya 
Turkmenî ye, derbarê daxwazên 
Turkmenan ku pêşkêş kirine, got: 


"me daxwaz kiriye; 50 hevwelati- 
yên bi esl Turkmen li Parlamenê 
Kurdistanê bên qeydkirin, nivî- 
sandina navê Parlamenê Kurdis- 
tanê bi zimanê Turkmenî û 
danîna Zêrewanekî Rûmetê yê 
Turkmen bi cil û bergên Turk- 
menî. Serokayetiya parlamen 
bersiva daxwaza me ya yekem 
daye ku li Herêma Kurdistanê 
qeydkirin ne girêdayî regezî ye, lê 
hê bersiva daxwazên din nedaye." 

Tê texmînkirin ku hejmara Tur- 
kamnên Herêma Kurdistanê nê- 
zîkî 300-400 hezar e, wate li piştî 
neteweya Kurd, Turkmen wek 
neteweya dûyem tên hejmartin. 
Serokê Partiya Niştîmanî ya Turk- 
menî, Cemal Şan, ku berî demekê 
ji Bereya Turkmenî cuda bû, got: 
"ev daxwazên rewa ne ji ber ku 
Turkmen li Kurdistanê neteweya 
dûyem in, divê Turkmen şirîkên 
biryardan û rêvebirina hikûmet û 
welat bin û postê cîgirê serokwe- 
zîr li herêmê ji bo Turkmenan be. 
Salên 90'an Bereya Turkmenî ev 
daxwaz ji serokatiya Kurdistanê 
kir, lê hatin redkirin." 

Pênc endamên Turkmenên He- 


rêma Kurdistanê li Parlamenê 
Kurdistanê bi sîstema kota hene, 
herwiha Wezareta Bazirganî û Pî- 
şesazî ku wezareteke giring, di 
destê wan de ye. Bi baweriya Se- 
rokê Komîteya Yasayî li parla- 
menê Kurdistanê, Şêrwan 
Heyderî, pêwîstbû ev daxwazî bi 
rêya wan ji bo serokatiya parla- 
men bihatana şandin: "Ew zêde- 
tir daxwazên îdarî ne, cîbicîkirina 
herdu daxwazên yekem û duyem 
zehmet e û daxwaza sêyem jî 
asayî ye." Heyderî got: "li Herêma 
Kurdistanê qeydkirina karmen- 
dan ne girêdayî regezê ye. Ev dax- 
wazeke ne di cih de ye, derbarê 
nivîsandina navê parlamen bi 
Turkmenî, destûrê herdu zima- 
nên Erebî û Kurdî bi fermî nasan- 
dine, loma ger bi Turkmenî bê 
nivîsandin, divê bi Aşûrî jî bê ni- 
vîsandin û ev nabe, lê daxwaza 
sêyem normale, jiber Zêrevanê 
Rûmetê yê Mesîhiyan jî heye." 

Li gor Altiparmak, mafên Turk- 
menên Herêma Kurdistanê di 
proje yasa destûra herêmê de 
"hatine dan û nivîsandin.” 


m 

Rojeva Tirkiyê û 
Agirbest 



T i 13'ê tebaxê vir ve KCK'ê agirbest îlan ki- 
J riye. Ev cara 7. e ku, hêza Kurd agirbestê 
h dijî Artêşa Tirkîlan dike. Lê mixabin, heta 
niha ti carê Dewleta Tirk van agirbestan 
negirtiye dîqetê û li wan guhdar nekiriye. 

Di pêvajoya hemû agirbestan de Artêşa 
Tirk operasyonên mezin pêk anîye, bûye 
sedemê ku bi sedan gêrîlla jiyana xwe ji- 
dest bidin. Qasê ku tê xûyan, ev agirbesta 
7. jî bi heman nêzîkatiyê ve rû bi rû ye. 

Di van rojên ku agirbest hatiye îlankirin de, rojeva Tirkiyeyê bi 
mijara referandûmê ve tije ye. Li aliyekê AKP, li aliyekê din jî CHP- 
MHP û li aliyê din jî BDP di nava hewldanên jibo meşandina xe- 
batên referandûmê de ne. Wisa dixûyê ku, roja 12'ê îlonê wê di 
sandoqan de « erê » derkeve. Ev encam jî dibe sedemê ku di hilbi- 
jartinên 2011'an de AKP careke din bikaribe hikûmetê ava bike û 
piştre jî Erdogan bibe serokkomar. Lewre, encamê vê referan- 
dûmê jibo AKP'ê, CHP'ê û MHP'ê pir girîng e. Tûndiya ku di zimanê 
rayedarên van partiyan de çêbûyî jiber vê sedemê ye. 

îlanbûna agirbesta KCK'ê, di nava raya giştî a li Tirkiyeyê de, 
bûye mijara niqaşên dorfireh. Di aliyekê de, mirov dikare wê baş 
bibîne, lê belê, di aliyê din de jî ew bûye hacetê şerê di navbera 
partiyan de. Lewma, pir zehmet e ku mirov bêje « ev agirbest di 
demeke pir baş de hatiye îlankirin » Lê belê, dîsa jî divê em li en- 
camê binêrin. 

Li gorî rayedarên KCK'ê, îlankirina vê agirbestê, weke encama 
diyaloga dewletê ku bi Abdullah Ocalan re çêbû ye, derketiye holê. 
Digel nêzîkatiya neyênî ya hikûmeta AKP'ê, di zimanê rayedarên 
dewletê de jî dixûyê ku diyalog bi Ocalan re çêbû ye. Em dizanin 
ku di demên borî de jî heman diyalog hebûn, lê belê û mixabin, 
heta niha ti encameke erênî derneketiye holê. Hê jî di helwesta 
fermî a Dewleta Tirk de, pelçiqandina hêza tekoşîna gelê Kurd 
heye. 

Rojeva Tirkiyeyê û agirbesta KCK'ê di qada navnetewî de zêde 
deng venedaye. Dibe ku bêdengiya saziyên navnetewî, bi taybetî 
ên Ewrûpî, jiber pêvajoya betlahiyên havînê bin. Lê belê, dîsa jî ez 
zêde bawer nakim ku hêza YE, an jî Amerîka û Rûsya, xwe tevlî ni- 
qaşên mijarê bikin. Jiber ku, di bingeha nêzîkatiyên wan û ên 
KCK'ê de cudahiyên mezin, ên siyasî û îdeolojîk, hene. Heta ku KCK 
ji wan re weke tahlûke were dîtin, ew ên di nêzîkatiyên xwe de 
guhertinan çênekin. 

Di bingeha hemû rojeva siyasî a Tirkiyeyê de, armanca bidest- 
xistina berjewendiyên referandûmê heye. Lewre, çi di derbarê 
agirbesta KCK'ê de û çi jî, bi awayeke giştî, di derbarê pirsgirêka 
Kurd de, heta 12'ê îlonê kes nikare tişteke net bibîne. 


Elî Heme Salih Hewlêr 

N eh meh piştî pêşkêşkirina 
projeya butçeya partiyan, Hi- 
kûmeta Herêma Kurdistanê li ser 
razî bû. Li gor wê projeyê, parti- 
yên ku di parlamenê de kursiyên 
wan hene wê butçeyê bistînin û 
koma butçeya ku salane ji parti- 
yan re tê dayîn, 80 milyar Dînar e. 

Li gor proje yasayê wê butçeya 
salane ya wan partiyên siyasî ku 
moleta qanûnî di Herêma Kurdis- 
tanê de hene di nav butçeya sa- 
lane a Herêma Kurdistan- îraqê 
de bê veqetandin. Komîteya Ya- 
sayî pêşniyar kiriye ji bo her kur- 
siyekê 60 milyon Dînar bên 
veqetandin. Salane jî butçeya han 
digihe 80 milyar û 280 milyon Dî- 
naran. Endamê Komîteya Yasayî 
li Parlamenê Kurdistanê, Dr. 
Ehmed Îbrahîm, got: "Hemû par- 
tiyên parlamenê razî ne ku kursî 
bibe pîvanê butçeyê.” Wê demê 
wê PDK 1 milyar û 800 milyon, 
YNK 1 milyar û 740 milyon û 
Goran jî 1 milyar û 500 milyon, 


Hemû aliyên di parlamenê de wê butçeyê bistînin 

Hikûmeta Kurdistanê wê salane 
80 milyar Dînaran* bide partiyan 

PDK 1 milyar û 800 milyon, YNK 1 milyar û 
740 milyon û Goran jî 1 milyar û 500 milyon 
Dînaran mehane werdigirin 


Yekgirtûya Îslamî 360 milyon û 
Komela Îslamî jî 240 milyon Dî- 
naran mehane werdigrin. 

Niha partiyên biçûk nerazî ne, 
li ser vê meseleyê wê Serokatiya 
Parlamenê ligel lîstan bicive. En- 
damê Komîteya Yasayî ya Parla- 
menê Kurdistanê, Goran Azad, 
behsa wê yekê kir ku hemû parti- 
yên parlamenê "li hev kirine ku 
Serokê Parlamenê derbarê pe- 
reyê diyarkirî û rewşa partiyên 
biçûk, bi hemû aliyan re biciv e.” 


Beşek ji parlamenter û bi tay- 
bet Lîsta Kurdistanî bawer in, di- 
yarkirina pereyê kursiyan di nav 
hola parlamenê de neyê kirin û 
wiha baş dibînin ku berê li ser de 
lihev bikin. Wezîrê Darayî yê Hi- 
kûmeta Herêma Kurdistanê, Şêx 
Bayîz Talabanî, pêdagirî li ser wê 
yekê kir ku hikûmet bi yasa ku 
parlamen derdixe ve tê girêdan: 
"Hikûmet bi awayê ku daniye 
hevkariya partiyan dike, parla- 
men jî ku yasa xwe derxist û 


awayê hevkariyê diyar kir emê cî- 
bicîh dikin." Li gor vê projeyê Dî- 
wana Çavdêriya Darayî, wê 
çavdêriya xerckirina butçeya par- 
tiyan bike. 

Butçe berê çawa bû? 

Berê mehane PDK û YNK'ê 35 
milyon Dolar werdigrtin, butçeya 
hemû part û rêxistinan mehane 
digihişt nêzîkî 75 milyon Dolaran 
û salane dikir 900 milyon Dolar. 
Ligel pesendkirina butçeya 


2010'an, hevkariya mehane ya 
partî û rêxistinan hatiye kêmkirin 
û hikûmetê 90 milyar Dînar ji 
wan re terxan kirine, lê ev pere 
tenê têra şeş mehan kir. 

Edîtorê Rojnameya Aso, Arif 
Qurbanî, ku kesekî nêzîkî serokê 
hikûmetê ye, di gotarekê de go- 
tibû ku mehaneya YNK û PDK'ê 
daketiye: "berê salane herdu ali- 
yan 840 milyon Dolar werdigir- 
tin, lê niha salane her yek 60 
milyon Dolaran werdigre." Ji bilî 
PDK û YNK'ê partiyên din me- 
hane 2 milyar û 830 milyon Dîna- 
ran werdigrin. Çavkaniyeke 
agahdar li Civata Wezîrên Hikû- 
meta Herêma Kurdistanê ji bo 
Rûdawê got: "426 rêxistin û sen- 
ter mehane milyar û 456 milyon 
Dînaran werdigrin." Li gor van 
hejmaran jî Hikûmeta Herêma 
Kurdistanê di şeş mehên yekem 
ên îsal de 97 milyar daye parti- 
yan. 

* 1 milyar Dînarên Îraqî dibin der- 
dorên 900 hezar Dolarên Amerîkî. 

Kurdên Ewrûpa 


Ji ber kuştina boksorê Kurd li Holanda, ji Tirkekî re 8 sal seza 


Rûdaw I Hejmar 60 



Dadgeheke Hollandayê bo Tirkekî ku werzişvanekî Kurd kuştibû, sezaya 8 sal zindan birî. Roja 20'ê Tebaxê dedgeha bajarê Utrechta Hollanda Mesûd 
E. (30) wek tawanbar di doza kuştina mêrek35 salîyê Kurd ê daniştvanê bajarê Arnheim nasand. Bûyera kuştinê berîsalekê, dema Mesûd û hevalekî 
xwe diçin ser mêrê Kurd ji bo hinek pere jê bistînin, qewimî. Tawanbar li dedgehê got ku pêwendiya wî bi pirsgirêka wergirtina pereyan nebû û pere 
ku 5 hezar euro bûn ê hevalê wî bûn. Di lêkolîna dadgeha Utrechtê de, derdikeve ku dema Mesûd û hevalê xwe diçin mala mêrê Kurd ew bi çakûçekî 
dide dû wan. Mesûd jî di axaftina xwe degotku “bo parastina xwe"pêncgulleyan bi demançeya xwe diteqîne ûyekji wan li zikê mêrê Kurd dikeve. 
Tawanbar dibêje kesê kuştî lîstikvanekî boksorê bihêz bû û ji tirsa wêya ku destê xwe lê veke teqe lê kiriye. 



Gulan Avci dixwaze bibe wezîra derve ya Swêdê 


Dilbixwîn Dara Stockholm 

G ulan Avci parlamentereke 
Kurd e, bi eslê xwe ji bajarê 
Wanê ye. Nihal i Swêdê siyasetva- 
neke aktîf e û armanceke wê ya 
zelal heye. 

Ew di sala 1977'an de ji dayîk 
bû ye. Malbata wê piştî derbeya 
leşkerî di sala 1980'an de, neçar 
ma koçê Swêdê bike. Ew di nava 
malbateke siyasetvan de mezin 
bû ye, çavên xwe di nava siyasetê 
de vekirine. Avci ev nêzîkî 7 sa- 
lane bi şêweyekî aktîv di nava si- 
yasetê de cih digire. Ew ji aliyê 
Partiya Gel ve ji bo parlamentoya 
Swêdê hat hilbijartin û niha par- 
lamenter e. 

Dema ku me ew li buroya wê ya 
li parlamentoyê ziyaret kir, bi 
kêfxweşî hate pêşwaziya me û 
got: "Dema min pir li vê buroyê 
derbas dibe. Dixwazim ji vir, ne 
tenê ji bo Swêdê, herwiha ji bo 
gelê xwe jî, li her çar perçeyên 
Kurdistanê xizmetekê bikim... Ne 
tenê pirsgirêkên Swêdê, herwiha 
yên girêdayî pirsgirêka Kurd jî ji 
bo min cihê balkêşiyê ne, bi wan 
re jî mijûl dibim.” 


Gulan Avci ku bi parlamenterê 
Swêdê yê naskirî û dostê Kurdan 
Maken Fredrik re zewicî ye û ku- 


rekî wan bi navê Kevîn h 
bi xwe bawer diaxife û dibep^ 
“Ew jineke wiha ye ku tiştekî ji 


xwe re bike hedef, ewê pir hewl 
bide ku xwe bigihêne wê derê.” 
Gulan Avci, dibêje ew li Swêdê 


mezin bû ye, lê belê dilê 
Kurdistanê lêdide. Ew ji çi; 
milet, ax û mirovên Kurdistanê 
hez dike. Her çiqas ew li Swêdê 
mezin bû be jî, Kurdistanê perçe- 
yekî ji hebûna xwe dibîne. 

Gulan Avci dibêje yek ji ar- 
manca wê ji siyasetê ew bû ku 
pirsgirêka Kurd derbasî nava par- 
lamentoya Swêdê û ya Ewrûpa 
bike, heta radeyekê wê ev kar kir 

jî 

Gulan diyar dike ku li Swêdê 
kesek, ji çi netewî dibe bila bibe, 
heta dawiyê rê li pêşiya wî/wê 
vekiriye ku cihê bixwaze xwe bi- 
gihîne wir. Civaka Swêdê di vî 
warî de civakeke vekirî ye. 

Gulan Avci naxwaze her weke 
parlamenter bimîne, di xeyala wê 
de heye ku rojekê bibe wezîrek. 
“Eger ez bibim wezîr jî, ez dixwa- 
zim bibe wezîra derve.” 

Sedema vê yekê jî Gulan Avci 
wiha dibêje: “Pêwîstiya Swêdê bi 
wê yekê heye ku di siyaseta derve 
de roleke hîn aktîv bilîze.” 

Avci diyar dike, eger ew bibe 
wezîra derve ya Swêdê ewê sû- 
deke mezin bigihîne pirsgirêka 
Kurd jî. 


Xortên 14 salî jî dibin parlamenter 



Endamê Parlamentoya Ciwanên Brîtanya Alan Hîwa 


Hewlêr (Rûdaw) - Piştî li xwen- 
dingehê mamosteyê wî formek 
dayê ku bibe endamê Parlamenê 
Ciwanên Birîtanya. Alan Hîwa 
Hewêzî (14), piştî 7 rojên propa- 
gandaya hilbijartinê, 560 dengan 
bidest anî û bû pêşengê wê taxa 
ku tê de dijî: “Ji 10 kesan me 4 kes 
serkeftin bidest anî û ez bûme se- 
rokê wan.” 

Alan Hîwa, di sala 1996'an de ji 
dayîk û bavekî Kurd li Londonê 
hatiye dinê. Alan di hevpeyvînekê 
de ligel Rûdawê bi Kurdî axifî, lê 
dayîk û bavê wî di şêwazê derbi- 
rîna gotinan de hinek alîkarî 
didan wî. Pênc mehan berî niha 
Alan bi dengdanê wek ciwanên 
herî biçûk ê Kurd ji bo endamê 
Parlamenê Ciwanên Birîtanya hat 
hilbijartin: “Di hemû Parlamenê 
Ciwanên Birîtanya de tenê ez 
Kurd im.” 

Parlamenê Ciwanên Birîtanya 
di sala 2000'an de hat avakirin. Di 
destpêkê de tenê 100 endam 
hebûn, lê niha 1000 endam hene 
ku nîva din ji ya din bilindtir e. 
Alan da xwiyakirin: “Min di pileya 
bilind de cîh girtiye û cîhgirekî 
min jî heye.” 

Alan, bo şagirdan bi dabînki- 
rina mamosteyên rêber re mijûl 
e, heta rê ji wan kesan re nîşan 
bide ku dixwazin bixwînin, ji ber 
xwendin li Birîtanya gelek aloz û 
tevlihev e: “Mamosteyê me yê 
rêber hene, lê ne aktîv in.” 

Jibo kesekbibe endamê/a Par- 


lamenê Ciwanên Birîtanya, divê 
temenê wan di navbera 11-19 
salan de be. 

Armanca din a wî Parlamenterê 
ciwan ê Kurd ew e ku çalakiyên ci- 
wanên Birîtanya zêde bike û na- 
vendên fêrkirinê ji wan re veke. 
Alan dibêje: “Di bêhnvedana ha- 
vînê de ji ber cîhek tuneye ciwan 
zêde fêr bibin, tûşî bikaranîna ma- 


deyên hoşber û şer û kuştin û 
dehan karên din ên nebaş dibin, ji 
ber dayîk û bavê wan li derve kar 
dikin.” 

Sê mehan carekê Parlamente- 
rên ciwan diçin hundirê hola civî- 
nên Palamena Birîtanya ji bo ku 
bernameyên xwe pêşkêş bikin, ji 
ber ku bizanin çi bikin û çawa 
peydeçûnê ji bo karên xwe bikin. 


Di vê derbarê de Alan wiha zêde 
kir: “Dema em diçin hundirê hola 
Parlamena Birîtanya, hemû enda- 
mên parlamenê diçin derve, tenê 
Serokê parlamenê dimîne û em 
bernameyê didanê.” 

Salê carekê xebatên Parlamenê 
Ciwanên Birîtanya diguhere û 
hemû salê bernameyekî nû ji xwe 
re diyar dikin. Bernama îsal di nav 
ciwanên Birîtanya de zêde belav- 
kirina siyasetê ye, ji ber agahiyên 
wan li ser partiyên siyasî yên Birî- 
tanya kêm e: “Lîsta me ya berna- 
meyan heye, di sala dahatû de em 
karek ji wê lîsteyê hildibijêrin.” 

Di serdana xwe de bo Başûrê 
Kurdistanê, Alan serdana Serokê 
Herêma Kurdistanê kir û soz 
daye ku peyama Herêma Kurdis- 
tanê bigihîne Parlamenê Ciwanên 
Birîtanya. Herwiha Serokê He- 
rêma Kurdistanê jî soz jê re daye 
ku di bêhnvedana nîva salê de 
şandeke Parlamenê Ciwanên Bi- 
rîtanya li ser erkê Parlamenê Kur- 
distanê vexwîne bo Herêma 
Kurdistanê: “Min daxwaz ji birêz 
Serokê Herêma Kurdistanê û Se- 
rokê Parlamamentoyê kir ku gi- 
ringiyê bidin îmkan û behreya 
ciwanan û hewlê bidin asta rew- 
şenbîriya wan bilind bikin.” 

Alan Hîwa bal kişand ser wê 
yekê jî ku mehane li cîhên cuda 


yên Birîtanya civînan lidar dixin 
û sê mehan carekê konfernasekê 
lidar dixin: “Konfernasa me ya 
dawî jî li îrlanda hat sazkirin.” 

Alan Hîwa çi meaşek nastîne, lê 
dema wek şandekê serî li cîhekê 
dixin, kirêya rê û xwarin û mayîn 
ji wan re tê xerckirin. 

Alan hez dike biçe nav siyasetê 
û bibe Parlamenterekî Kurd li 
Parlamenê Birîtanya. Ji bilî karên 
xwe, armanca Alan ew e ku na- 
vendeke Kurdî li Birîtanya veke û 
dîroka Kurdan bi ciwanên wî we- 
latî bide naskirin. 

Parlamenterê ciwan ê Kurd Alan 
Hîwa dibêje ku girêdana ciwanên 
Kurd bo welatê wan lawaz e û 
sedem jî wiha rave kir: “Ji ber sîs- 
tema perwerdekirina ciwanên 
Kurdistanê gelek xerab e, divê asta 
rewşenbîriya wan bê bilindkirin. 
Ger ji ciwanekî vir re bê gotin 
kerem bike bilêta firokeyê here 
derve, di cîh de wê ji wir bireve, ji 
Kurdistanê hez nakin, divê wiha ji 
wan bê kirin ku hest bi girêdana 
xwe bo wî welatî bikin û li ser wê 
yekê nefikirin ku welatê xwe bicîh 
bihêlin.” 

Ji bilî siyasetê, Alan ji muzîk û 
fotbulê jî hez dike û wiha axaftina 
xwe bidawî anî: “Dikarim li piya- 
noyê lêxim û lîstikvanê Yaneya 
Celtikê me.” Di nav Yaneyên Birî- 
tanya yên futbulê de ji Lîverpolê 
hez dike û gelek ji lîstikvan Patrik 
Evera jî hez dike. Alan herwiha 
hez dike bibe bijîşkê diran. 











J_ 


Hejmar 60 I Rûdaw 


Hevpeyv na Hefteyê 


7 




Sekretêrê berê yê Partiya Sosyalist a Kurdistanê Kemal Burkay: 

Divê em nebêjin 'yan her tişt, yan ti tişt! 


"Siyaseta AKP’ê dikare rê ji bo çareseriyeke esasî veke 


Rûdaw: Di medyaya Tirk de hat ra- 
gihandin ku wezîr Beşîr Atalay bi 
we re axiviye û xwestiye hûn vege- 
rin welêt, lê we gotiye hîn dem ne- 
hatiye. Divê çi bê kirin da hûn 
vegerin welatê xwe? 

Kemal Burkay: Rast e, di sê Te- 
baxê de Wezîrê Karên Hundir 
Beşîr Atalay bi têlefonê bi min re 
axivî, kêfxweşiya xwe nîşan da ji 
bo nivîs û beyanên min ku di ça- 
pemeniyê de derdikevin û ji min 
pirsî bê çima ez venagerim welat 
û bê ma astengek heye. Ji xwe hîn 
salek berê, dema hikûmetê hewl 
dabû ji bo çareseriya pirsa Kurd 
gavan bavêje, wezîr Atalay navê 
min jî dabû û ji çapemeniyê re go- 
tibû: “Ew kesên ku em ê pê re 
qise bikin, yek jî Burkay e.“ Min jî 
jê re got: “Ez 30 sal berê ji welat 
derketim û ta ji roja pêşîn dixwa- 
zim vegerim; lê mixabin rewş ne 
alîkar e." 

Ez heta van çend salên dawî Se- 
kreterê Giştî yê Partiya Sosyalist 
a Kurdistanê (PSK) bûm û 15 sal 
ceza dane hevalên min ên ku di 
rêbertiya partiyê de cîh girtibûn. 


Di vê navberê de zagonên Tirkiyê 
di vî warî de nehatin guhartin. 
Efûyeke giştî jî derneket. Eger hi- 
kûmet dixwaze bi rastî em vege- 
rin, divê riya siyasetê veke, ango 
partiyên ku kar û xebata xwe bi 
rêyên aştîxwazane dimeşînin, 
wek PSK, divê bikaribin serbest 
kar bikin. 

Herwisa di zagona cezayî de ew 
bendên ku ceza didine rewşenbî- 
ran û nivîskaran, divê bên rakirin. 
Ev guhertin di destê hikûmet û 
parlamenê de ne." 


Ev Destûra Bingehîn ya heyî ji 
darbeya leşkerî ya 12'ê îlona 
1980'yî ye, ango ne demokratîk e, 
wek kirasê dînan e li pişta gel. 
Heta niha çend caran tê de guher- 
tin çêbûn, lê bi temamî ne hate 
guhertin. Bi salan e em dibêjin ku 
divê ew bi temamî bê guhertin, 
destûreke teze û bi her awayî de- 
mokratîk bê çêkirin û nasname û 
mafên Kurdan jî tê de cihê xwe 
bigirin. Mixabin nebû. Gelek kes 
û hêz, bi taybetî leşker û partiyên 
opozisyonê wek CHP û MHP, dijî 


"Lê çareseriya ku AKP difikire û ya ku em Kurd difi- 
kirin, ne wek hev in. Em çareseriyeke li ser bin- 
geha wekheviyê dixwazin; ango ew jî saziyeke 
federal e, wek Kurdistana Başûr." 


Hikûmeta Tirkiyê niha li ser gu- 
hertina destûrê dixebite. Ji bo vê 
yekê wê referendûmek pêk bê. 
Gelo xalên erênî yên vê hewil- 
dana hikûmetê çi ne? Kêmasî 
ango rexneyên we çi ne? 


guhertinê ne. Ango hikûmet bix- 
waze jî, hêza wê ji bo guhertineke 
wisa mezin îro têr nake. Heta 
Dadgeha Destûra Bingehîn (AYM) 
jî dijî guhertinê ye. 

Ev guhertina dawi jî di vê des- 
tûrê de 26 bendan diguhure. Ger 
piraniya gel di referendûmê de jê 
i bêje erê, ewê temam be. Helbet 
i van guhertinan jî destûr li gor 
ilê me nabe, lê dîsa jî ev guher- 
nên baş in. Tê de him ji bo zaro- 
an, jinan, karkeran guhertinên 
aş hene, him jî gavên demokra- 
k ên din hene. Wek mînak, herçî 
‘şker ji bo curmên xwe yên ne 
işkerî wê di dadgehên medenî 
e bên dadkirin. Ev ji bo Kurdan 
gelek baş e. Heta niha ew leşke- 
m ku li Kurdan gelek xirabî diki- 
n di mehkemeyên leşkerî de ti 
3za ne digirtin. Herwisa bi van 
ahertinan selahiyeta hin dadge- 
ên bilind wek AYM û HSYK, ku 
ijî guhertinê ne û piştgiriya sa- 
amana heyî dikin, ango statûko- 
erest in, di wan de jî guhertin 
^dibe û ev yek jî ji bo demokra- 
yê baş e. 

Digel vê, ev guhertin rê dide ku 
cunta leşkerî ya 12'ê îlonê pirsa 
irmên wê bê kirin. Destûra heyî 
î nade vê yekê. Lê niha ev digu- 
ure. Ev jî tiştekî gelek baş e, ji bo 
erkesê ku ji cunta leşkerî zulm û 
eheqiyeke mezin dîtiye, bi tay- 
etî ji bo me Kurdan. 

Leşker, faşîst û kemalîst dijî vê 


guhertinê ne. Ev yek jî nîşan dide 
ku guhertin ji bo wan xirab, lê ji 
bo gel baş e. 

Bo vê yekê em Kurd divê 
piştgiriya vê guhertinê 
bikin, di referendûmê 
de bêjin erê û ji bo gu- 
hertineke mezintir jî 
kar û xebata xwe bi- 
meşînin. 

Hûn bawer dikin 

ku AKP dixwaze û 

dikare pirsgirêka 

Kurd çareser bike? 

Siyaseta AKP'ê ji ya partiyên 
din cudatir e. AKP cara pêşîn bi 
devê serokkomar Abdullah Gul û 
bi devê hikûmetê eşkere kir ku ev 
pirs bi riya zorê çareser nabe, si- 
yaseteke teze divê. Ev gelek gi- 
rîng e. Herwisa bi raya min, AKP 
bi rastî jî dixwaze şer bisekinîne, 
PKK'ê ji çiyê daxîne û hin gavan 
bavêje, bi hin reforman Kurdan 
razî bike. Lê çareseriya ku AKP 
difikire û ya ku em Kurd difikirin, 
ne wek hev in. Em çareseriyeke li 
ser bingeha wekheviyê dixwazin; 
ango ew jî saziyeke federal e, wek 
Kurdistana Başûr. Helbet AKP tiş- 
tekî wisa negotiye û nabêje jî. 
Heta ku dewleta Tirk, yan jî hikû- 
meta Tirk bê ser çareseriyeke 
han, hîn pir kar û xebat û dem pê- 
wîst in. 

Lê ev siyaseta teze ya AKP'ê bi 
her awayî gor dilê me nebe jî, bi 
raya min gelek girîng e. Ango di- 
kare rê veke ji bo çareseriyeke 
esasî. Divê em nebêjin 'yan her 
tişt, yan ti tişt!' Divê em piştgiriya 
gavên erênî, yên baş bikin û ji bo 
çareseriyeke li ser bingeha wekh- 
eviyê, çareseriyeke gor dilê xwe, 
kar û xebata xwe bimeşînin. Digel 
vê, di nav me Kurdan de jî li ser 
pirsa çareseriyê ray û daxwaz ne 
yek e. Em federasyonê dixwazin 
û bi raya min ev daxwazeke rea- 
lîst e. Hin Kurd ji dewleteke cuda 
û serbixwe danakevin. PKK jî her 
carê tiştekî dibêje. Piştî ku Ocalan 
hat girtin, wê dev ji hemû daxwa- 
zên esasî berda û got "ne dewleta 
serbixwe, ne federalî, ne jî oto- 
nomî; heta bila zimanê resmî jî 
tirkî be... Komara Tirk a unîter û 
demokratîk têrê dike!" Vê dawiyê 
jî dibêjin "Demokratîk ozerklîk... 
" Ev çi ye, hîn ne kifş e! 




Gelo ji bo çareseriyê pêwîst e AKP bi PKK'ê û serokê wê Ocalan 
re hevdîtinan pêk bîne? 

Ez tim dibêjim: Ji bo çareseriyê, bi taybetî ji bo sekinandina şer, 
divê hikûmet û dewleta Tirk bi PKK'ê û Ocalan re jî bide û bistîne. 
Lê bi taybetî bi partiyên legal (yasayî) wek BDP, HAK-PAR û sazi- 
yên din yên Kurdan re rûne. Eger terefek dewleta Tirk e, yek jî 
Kurd in. Heta bi wan re nede û nestîne, wan razî neke, çareserî 
çawa dibe? 


Bi raya min, tiştê herî kêm PKK 
dixwaze. Dibe ku dewleta Tirk jî 
di dawiya dawî de, bi dayîna 
mafên çandî bi wan re li hev bê. 

PKK'ê ji bo demeke sînorkirî ra- 
westandina şer îlan kir. Hûn vê 
gavê çawa dinirxînin? 

Em vê gavê baş dibînin. Lê divi- 
yabû ne tenê ji bo meha Reme- 
zanê be, dirêjtir be. Xwezî bi vê 
gavê ku şer û pevçûn bisekine û 
rêya aşitiyê vebe. Lê em ne ewqas 
hêvîdar in. Ji ber ku ev ne cara 
pêşîn e ku PKK şer yekalî diseki- 
nîne. Divê dewlet jî bisekinîne. Lê 
mixabin operasyonên ordiya Tirk 
berdewam in. Bi taybetî hêzên 
tarî çalakiyên xwe nasekinînin û 
hin kirinên xwe jî dikin stûyê 
PKK'ê. Tiştê xerîb, PKK jî nabêje 
ku me ne kir, wekî kêfa wan jî tê 
bi van kirinên han. Wek mînak, 
piştî rawestandina şer a dawî jî li 
Çolemêrgê leşker hatin kuştin, 
polîs birîndar bûn, li hêla Girî- 
daxê lûleya gazê hat teqandin. 
Rojên li pêş me çi bibin, ne xuyayî 
ye. Medyaya tirk li ser van kirinan 
şemateyê dinê dike, dibêje PKK 
raya giştî dixapîne. Lê heta niha 
hîn ji PKK# deng derneketiye, ne 
gotine ku wan ne kir. 

Hûn peywendiyên Hikûmeta 
Kurdistana Federal ligel Tirkiyê 
û danûstandinên wan ên vê da- 
wiyê çawa dibînin? Çi ji Hikû- 
meta Kurdistanê tê xwestin ku 
bike? 

Bi raya min ev danûstandin 
normal in. Ji ber ku Kurdistana 
Başûr û Tirkiye cîran in. Heta van 
salên dawî Tirkiyê hebûna Kur- 
distana Federal nas nedikir û jê 
re gelek asteng derdixistin. Niha 
êdî nas dike, pê re pêwendiyên 
aborî û dîplomatîk datîne. Ev tişt 
ji bo herdu aliyan jî baş e. Helbet 
Kurdên Başûr divê di van pêwen- 
diyan de hişyar bin, ji ber ku Tir- 
kiye jî wek îranê ne cîran an jî 
dostek bi dil û can e. Ew rindiya 
Kurdan naxwazin û tim bi hîle û 
dafik in. 

► 14 


Hevpeyvîn: Sîrwan H. Berko 

Hekîm Sefkan 


Ji ber eleqeya kêm 





Beşa Kurdolojiyê li ber girtinê ye 


Direktora Enstîtuya Rohilatzaniyê îrina Fiyodlana 


Arjîn Amed 

Ç and û dîrok ji bo hebûn û ber- 
dewamiya gelan çekên sereke 
ne. Ji bo gelê Kurd evana hîn gi- 
rîngtir in. Di hemû tekoşîn û ra- 
perînên gelê Kurd de parastin û 
jiyandina çanda netewî hertim 
bûye armanca sereke. Lê her 
çiqas ev rastî bê zanîn jî, Kurd li 
saziyên xwe yên çandî û dîrokî 
kêm xwedî derdikevin. Ger Kur- 
distanî bi sazî û rêxistinên xwe lê 
xwedî dernekevin, saziyeke çandî 
û dirokî ya bi navê "Kurdolojî” wê 
bibe dîrok. Ev jî wê bibe wenda- 
yiyeke mezin. 

Kurdolojî weke beşeke di bin 
sîwana Enstîtuya Rojhilatzanî ya 
Dewleta Rûsyayê ev 51 sal in (ji 
1959'an ve) li bajarê Sankt Pe- 
tersburgê (Leningrad) xebatên 
xwe dimeşîne. 28'ê Sibata 
1959'an li bajarê S.Petersburgê ji 
aliyê Qanatê Kurdo ve ev beş hat 
avakirin. Xebatên li ser Kurdolo- 
jiyê despêkê di bin sîwana beşa 
Îranzanî de hatin meşandin. Bi 
piştgiriya serokê Akademiya Roj- 
hilatzanî ya Dewletê, Orbelli, wê 
demê Qanatê Kurdo beşa Kurdo- 
lojî serbixwe kir. Kurdo wê demê 
dibêje “Zimanê kurdî bi serê xwe 
zimanek e, ti alaqeya zimanê 
kurdî bi farisî tune ye û divê ev 
beş serbixwe bê meşandin”. Bi 15 
ciwanên Kurd yên li Sovyeta berê 
û yên ji Başûr û Rojavayê Kurdîs- 
tanê xebatên Kurdolojî destpêki- 
rin. 

Li ser çand, dîrok, 
wêje, etnografî, foklor û 
zimanê kurdi berhemên 
geleki dewlemend hatin 
berhevkirin. Ji berhemên 
klasîkên dema navîn yê 
Feqiyê Teyran bigrin 
heya Harisî Bîdlîsî, Selîm 
Sileyman, Mem û Zîn a 
Ahmedê Xanî, Zembilfi- 
roş û stranên gelerî, An- 
tolojiya Divanên Kurdî û 
weke vana gelek berhe- 
mên din yê li ser çand, 


dîrok û wêjeya kurdî 
bi zimanê rûsî û 
herwiha bi hemû 
zaravayên kurdî 
weke pirtûk hatin 
çapkirin. Gelek pirtûk her- 
wiha li zimanên rûsî, almanî, 
erebî û tirkî jî hatin wergerandin. 
Kurdolojî êdi ne tenê bi ciwanên 
Kurd meşiya, herwiha gelek ciwa- 
nên Rûs jî wê demê beşdarî xeba- 
tên Kurdolojiyê bûn. 

Mixabin îro her ku diçe Kurdo- 
lojî bê hêz dibe. Li Bakurê Kurdis- 
tanê îro Dewlata Tirk di nava 
zanîngehan de bi vekirina beşên 
Kurdolojiyê dixwazin çavê Kur- 
dan boyax bikin û wiha nîşan 
bidn ku mafê wan ên çandî dipa- 
rêzin. Li aliyekî lîstikeke bi vî 
rengî dimeşe lê li aliyê din sazi- 
yeke serbixwe û rastî ya bi navê 
Kurdolojî ev 51 sal in dijî. Lê piştî 
mirina Kurdzan Qanatê Kurdo, 
Kurdolojî berbi temirandinê ve 
çû, ji ber ku qadroyên nû yê sa- 
ziya Kurdolojiyê peyda nebûn. 
Qadroyên despêka avakirina Kur- 
dolojiyê Qanatê Kurdo bi xwe 
amadekiribûn û heta niha jî wan 
qadroyan lêkolin berdewam 
kirin. Beriya 4 salan 5 kes 
mabûn. Lê piştî wefatkirina Kurd- 
zan Ordixanê Celil, niha 4 kes 
mane û ji wana jî tenê Zerê Yusu- 
pova Kurd e, yê din hemû Rûs in: 
Kurdzan Jaklin Surênovna Musa- 
êlyan, îraida Smirdnova, Yivge- 
niya Vasîlyeva Rûs in û evana jî 


ê d i 

gelekî mezin 
in (70 salî ne) û barê 
Kurdolojiyê nikarin hilgirin. 
Lewma ji bo berdewamkirina 
beşa Kurdolojî divê qadroyên nû 
peyda bibin û alikarî bibe. Herî 
dawî min nêrîna Direktora Enstî- 
tuya Rohilatzaniyê îrina Fiyod- 
lana wergirt. Wê jî di heman 
demê de pewîstiya bi kadroyên 
nû anî ziman û got: “Em dixwa- 
zin valatiya beşa Kurdolojiyê tije 
bikin. Ev pirsgirêka me ya herî 
mezin e. Ger ciwan an ji serlêda- 
nên nû ji vê beşê re nebin, ev beş 
wê wisa nikaribe berdewam 
bike.” 

Dema ez çûbûm cem kurdzan 
Ordixanê Celîl, wî nerîna xwe bi 
heman rengî anîbû ziman. Ew ge- 
lekî bi guman bû. Gumana temi- 
randina beşa Kurdolojiyê ji bo wî 
giran dihat û ji min re got: "Qiza 
min, destê me jî pênûs girt, me jî 
nivîsand lê niha ya we hîn xurtir e 
û bi sewtir e. Ger hûn binivsînin 
wê kesek vê sewtê bibihîze. Dax- 
waza min despêkê ji Hikûmeta 
Kurdistana Başûr û herwiha hemû 
rêxistin û tekoşerên çand û dîroka 
Kurdistanê heye. Li ku dibe bila 
bibe, ger ji bo çand û di- 
roka Kurdan ked hatiyê 
dayin, divê hûn vana he- 
muyan li Kurdistanê kom 
bikin. Keda Kurdan divê 
belav nebe. Me jî gelek 
berhem ji bo Kurdan ber- 
hev kirin, çap kirin. Me 
jiyana xwe ji bo van ber- 
heman dan. Niha jî ez 
daxwaz dikim vê jiyanê li 
vir bê xwedî nehêlin! 
Berhemên Kurdolojiyê ji 
zarokên Kurdan divê dûr 
nemîne.” 


Qanatê Kurdo 


Li şûna albûman 


K c 

r 


orsan û teknolojiyê mala stranê xe- 
rakirine. Muzîk dane ber bayê xwe û 
her ku diçe, tam û nehîniya stranan ne 
hiştine. Gelek kes wiha dibînin ku tekno- 
lojî dikeve xizmeta hunerê, çawa dibe ku 
hunerê binpê bike. Ev rewş li her deverê 
dinyayê serdest e, hemû stranbêj û hu- 
nermend gazinan dikin, lê kesekî ku guh 
bide van gazinan tune ye. 

Li nav Kurdan ev rewş kambaxtir e. 
Hunermend û stranbêjên dinyayê bêhtir 
ji hêla madî ve li pirsgirêkê dinêrin, ji ber 
ku dema albûm ji înternetê bê kopîkirin û guhdar, di nav hev 
de belav bikin, ew berhem pir kêm tê firotin, kêm firotinî jî tê 
wateya kêm hatina pereyan. Saziyên hunerî ku mafên çapê di- 
parêzin, li gor hejmara ku berhem tê çapkirin, pereyan ji pro- 
duktionan digre. Lê dema ku kêm tê firotin ew şîrket ji tirsan 
mafê çapa hejmareke kêm digre. Li gor wê jî pere kêm digihên 
destên awazsaz û bestekaran, loma qîre-qîra hunermendan e. 

Li cem Kurdan ji xwe kesekî ku pereyên mezin ji stranê bigir 
tune. Ji xwe heta ku deh hezar eşkere belav dibin 50 hezar bi 
dizî tên guhdarkirin. Ji xwe heta niha berhemên kurdî negihiş- 
tine sed hezarî. Herî zêde mafê 75 hezaran hatiye girtin (Ji bilî 
-em nebêjin yekî, em bêjin hinekan- li ser hesabê xwe li gorî 
agahiyan, mafê çapkirina bêhtirî 200.000 CD girtiye, lê çiqas 
hatiye belavkirin ne diyar e). Wekî din berhemên kurdî di nav- 
bera 1000 û 10.000 de ye. Dema mirov vana li ser xwediyên 
kedê parve dike, qey sed-du sed Euro para hinekan bikeve, bi 
yek gotinê cihê pêkenînê ye. Helbet ev li Bakur wiha ye, li per- 
çeyên din ew jî tune ye. 

Kopî û korsanî di vir de sîlake xurt li mûzik û hunermendan 
dixe. Dema ev rewş hebe şîrketên Kurdan ku nizanin di bazara 
muzîkê de cih bigrin, nikarin mesrefên albûma stranbêjekî 
bidin, loma stranbêj mecbûr dibe ku ew bi xwe xwe fînanse 
bike. Ji ber ku nikare hewqas pere peyda bike, berhema xwe 
çap nake, di vir de dîsa sîlak li stranê dikeve. 

Bêguman ev tirsa şîrketan û mercên giran ku datînin pêşiya 
stranbêjan, wan çavtirsandî dikin û pêre stranbêjekî nûhatî ce- 
saret nake ku here bi şîrketan re biaxive, yan jî albûmekê amade 
bike. Xeyalên wî jê re dimînin, ew deng û hunera wî bêyî ku 
bighê derdorê dimere jî. Ev sîleya herî mezin ku li hest, stran û 
muzikê dikeve. 

Ji bo derxistina albûmeke normal ku mirov karibe guhdar 
bike, di navbera 15 û 20 hezar Euro de pere divên. Helbet heta 
sedî jî dikare lê here. Herwiha ji bo klipekî normal bi kêmanî 5 
heta 10 hezar Euro pêwîst e. 

Bi nerîna min MP3 cih ji CD re nehiştiye. Loma li şûna ku 
stranbêjek hewqase pere li albûmekê bide, bila straneke hît bi 
klîp çêbibe, him pereyên kêm, him jî dikare bêtir bê guhdarki- 
rin. 

Rast e, dibe gelek kes vê nerîna min çewt bibînin, lê kî ji me 
bi înternet, MP3 û korsanan dikare? 


Wê Bingol û Gasparyan nestirin 


Stenbol (Rûdaw) - Konsera ku 
Yavuz Bingol û Djivan Gaspar- 
yan di roja l'ê îlonê de ji bo 
Aştiya Cihanê dixwestin lidar 
bixin, ji aliyê Ajansa Çandê 
Stenbolê ya 2010 ve hat betal- 
kirin. Bingol ragihand ku jê re 
sedemê betalkirinê nehatiye 
gotin. 

Hunermendê naskirî Yavuz 
Bingol û hunermendê Ermenî 
Djivan Gasparyan ku heta niha 
çar car bihev re konseran orga- 
nîze kirine, di çarçoveya Ajansa 
Çandê ya Stenbolê 2010'an de 
ku Stenbol wek paytexta Ewrû- 
payê ya çandê hatibû hilbijar- 


tin, bi mabesta çalakiyên Aştiya 
Cîhanê amadekariya konserek 
kiribûn. Lê konser ji aliyê 
Ajansa Stenbolê 2010 ve bêyê 
ku sedem bê nîşandan, hate be- 
talkirin. 

Bingol ragihand ku ew niza- 
nin çima konser hatiye batalki- 
rin û li benda daxuyaniyeke 
fermî ne. 

Bingol bibîrxist ku Gaspar- 
yan ji bo konserê ji Amerîka ha- 
tiye Ermenistanê û bi berpirsên 
organizasyonê re ji bo konserê 
lihevhatibûn û got, “Dibe ku 
hinek kes ji nêzîkbûna Tirk û 
Ermeniyan ditirsin.” 

Goran Mihemed 


rl May Kurd nas nedikirin, 
lê wî ew dan naskirin 


Bîranînên me hatin dizîn 


“Ti hozan nema ku min jê 
re li tembûrê nexist” 


T i temenê min û berbi jor ve, bîranînên 
I min ên zêde digel Radyoya Kurdî ya 
Bexda hene. Dibe ku nifşê nû nizanibe ku 
bi dehan stranbêjên Kurd ên kevin hene 
yan hemû yan jî yekemîn berhema wan a 
hunerî li Radyoya Kurdî ya li Bexdayê ha- 
tine tomarkirin. Radyoya Kurdî ya Bexda 
ji bo hunermendên Kurd deriyekî tek bû, 
loma li hemû parçeyên Kurdistanê stran- 
bêjên Kurd kişandibûn aliyê xwe, wate 
Radyoya Kurdî ya Bexda banka berhema 
hemû stranbêjên Kurd bû, tevî sînorên di 
navbera me de çespandî. 

Niha pirs ew e gelo çi hat serê arşîva Radyoya Kurdî ya 
Bexda? Berhemên Ayşe Şan, Mihemed Arif, îsa Berwarî, Gulbu- 
har, Meryemxan, Seyd Elî Esxerî, Refîq Çalak û Hesen Zîrek li ku 
ne? Herçiqas hizr bikî û çiqas navê stranbêjan di bala te de 
hebe, berhemên wan hemuyan di arşîva Radyoya Kurdî ya 
Bexda de bûn, lê ka? 

îsmail Geylanî ew kes e ku piştî deh rojan ji hilweşîna rêjîma 
Saddam xwe gihand Radyoya Kurdî ya Bexda û bi tenê tevahiya 
arşîva wê, ku barê sê kamyonan bû, derbas kir û li buroya PDK'ê 
ya wê demê li Bexda bicîh hişt. Bi wê hêviyê ku bi silametî bi- 
gihe Kurdistanê û bîranînên zêdeyî 70 salan ên stranbêjên Kurd 
ji bo dahatû bimînin. Geylanî di dema vegotina vê çîrokê de gav 
bi gav hilmek dikişand û digot 'berê xwe didim her aliyekî û pir- 
siyar ji her kesekî dikim û hawara xwe digihînim her deverekê, 
ti kes bersiva min nade/ Wek ku xwe avêtibe nav zê, ew bi he- 
zaran kasêt heliyan. 

îro heft sal di ser vê bûyerê re derbas dibin, carûbar li bazarê 
kesek derdikeve ku kasêtek diduyên hunermendên Kurd ligel 
in û li tomargehan li kiryaran digere. Tu rastî dixwaze, ev ba- 
zirganiyeke qaçax e û bi ti awayan ne kêmî bazirganiya tilyak û 
çekan e. Di hinek waran de xeternaktir e jî û eynî wek bazirga- 
niya parçeyê kevnewarekî ye. Her çirkeyek ji her stran û ber- 
nameke wan kasetan, parçeyeke giranbuha ya kevnewarekî ye. 

Arşîva Radyoya Kurdî ya Bexda bi tevahî hat windakirin û 
kesên wê demê li navçeya PDK'ê li Bexda berpirsiyar bûn, ji 
windabûna barê sê kemyonên bîranînên me berpirs in. Gelo wê 
ti kes bersiva me bide? 


19'ê de û herwiha çavkaniyên 
ku wî ji bo nivîsandina vê ro- 
manê bi kar anîne, ji ber ku wî ti 
carî Kurdistan bi çavên xwe ne- 
dîtibû û ti peywendiya wî jî bi 
Kurdan re tunebû, "wêneyê Kur- 
dan di romana Karl May de roj- 
hilatî ye û tije pêşhikûmên 
nijadperest e". Artens diyar dike 
ku gerek mirov van aliyên nega- 
tîv ên romanê piştguh neke. 

Lêkolînerê doktorayê li Za- 
nîngeha Ekseter li başûrî-roja- 
vayî Ingilîtanê, ku giraniya 
xebata wî ya zanistî li ser pey- 
wendiyên Hikûmeta Herêma 
Kurdistan ligel PKK'ê ye, di ro- 
mana Karl May de ji bo Kurdan 
aliyên erênî jî dîtine: "Rastiyek e 
ku romana Karl May Kurd wek 
milet û pirsgirêkên wan di he- 
rêmê de û herwiha şerê wan ji 
bo serxwebûn û azadiyê di dew- 
letên Almanîaxêv de bêtir ha- 
tine naskirin, mîna li Ingilîstan, 
Fransa û Dewletên Yekbûyî yên 
Amerîkayê." Hannes Artens di 
vê xalê de zelaltir dibe û dibêje: 


"Berevajî Amerîka, ku berî 
2003'an piraniya gelê Amerîkî 
qet pê nehisiyabû bê Kurd kî ne, 
Alman di salên heştî û notan de 
bi kêmanî agahdar bûn ku Kurd 
hene û pirsgirêkên wan çi ne." 

Lêkolînerê Nemsayî-Îngilîzî bi 
taybetî alavên ragihandinê yên 
almanî dan ber ên îngilîzî û 
fransî û giha wê encamê ku 
"mirov di alavên ragihandinê 
yên Almanî de rastî şêweyekî ji 
alîgiriyê ji bo gelê Kurd û berx- 
wedana wî ji bo otonomiyê û şê- 
weyek ji şêweyên çarenivîsa 
netewî tê". 

Hannes Artens berdewam 
dike û dibêje ku ev rewş bi xêra 
xebata Karl May, ku navê wî yê 
rast Karl Friedrich May ye û ro- 
mana wî "Durchs wilde Kurdis- 
tan'' çêbûye. Li gor wî Kurdan 
wê ti carî propagandayeke çêtir 
peyda nekiriba. Ku ev roman di 
sala 1965'an de bû film, bû 
sedem ku ew bi taybetî di nav 
gelên Almanîaxêv de bêtir bê 
naskirin. 


N urhaq Meletî (33, Doganşe- 
hîr) di 7 saliya xwe de di bin 
bandora kurê mamê xwe û hu- 
nermend Arîf Sag û Musa Eroglu 
de dimîne. Niha jî ji klasîkên 
kurdî hezdike. Di sala 1996'an de 
ji bo ku neçe leşkeriyê ji welat 
derdikeve û tê Almanyayê. Çi 
Kurd, çi Tirk bi gelek hozanan re 
derketiye bernameyan û bo wan 
li tembûre xistiye. Nurhaq Meleti 
rexne li karê muzîka bo bazirga- 
niyê dike û dibêje, „Kesên ku 
dengê wan nexweş e, lê pereyê 
wan heye berê xwe didin studyo- 
yan. Kalîteya muzîka kurdî wiha 
dikeve." 

Rûdaw: Te çawa dest bi lêxistina 
temburê kir? 

Nurhaq: Ez di 7- 8 salî de bi xwe 
hînî lêxistina temburê bûm, min 
ti kurs an jî perweda hînbûna 
temburê ne girtiye. bandora hu- 
nermend Arîf sag û Musa Erglu li 
ser min hebû, li mal min band di- 
xist teyibê û akord danî ser yekê 
û min xwe hîn dikir. Kurê mamê 
min temburek ji min re çêkir, min 
jî bi evînek germ lêxistina tem- 
burê berdewam dikir. Dema ku ez 
hatim Almanyayê li bajarê Dort- 
mundê li Mala Kurda ji bo koma 
govendê min li temburê xist, her- 
wiha ji ciwanên Kurd ên li pena- 
beriyê re me komek muzîkê ji 
avakir û me çanda Kurdan ji bo 
biyaniyan pêşkêş dikir. Piştî de- 
mekê ez çûm Akademiya Çand û 
Hunera Kurdî, li Akademiyê min 
ji bo koroya gelerî û Koma Berx- 
wedan û gelek komên muzîkê li 
temburê dixist. 

Tenê te ji bo hunermendên Kurd 
li temburê xist? 

Na ji bo gelek hunermendên 
Tirk jî yên wek Muslum Gurses, 
Tekîn Karabey, Omer Daniş, Cev- 
det Bagca û Deste Gunaydin jî 
min li temburê xistiye. Herwiha 
min ji bo hunermendê nemir, 
Aramê Tigran, Garapetê Xeco, jî 
xistiye. Wekî din ji min re şanazi- 


yeke gelekî mezin bû ku ez û 
Agîdê Cimo, Şeroyê Biro jî bi 
hevre li ser dikê xebata hunerê 
bidin meşandin. 

Wekî ez dizanim bûn li hemû 
welatên Ewrûpa derketinê kon- 
serta, wekî din hûn ji bo kon- 
serta çûn kîjan welatan? 

Ez çûm Ermenistan, Gurcistan, 
Kazaxistan, Kirgizistan, Ukraîne, 
Romanya, Kibrîsê. Min ji bo gelek 
Hunermendê Kurd ên weke Şeh- 
rîbana Kurdî, Xelîl Xemgîn, Seyîd- 
xan, Şemdîn, Diyar, Kawa, Zozan, 
Xemgîn Bîrhat, Cewad M 
Peywan Arjîn, Eylem, 

Şahîn, Zarîfe, Hasen Şerîf, Binevşa 
Narîn, Delîl Dîlanar, Ozan Aydin, 
Ganî Nar, Canê, Gulistan Perwer, 
Koma Çarnewa, Fatê, Aslika 
Qadir, Xana Zazê, Sîmar, Kemalê 
Amedê, Şahê Bedo, Dilovan, Co- 
mert, Dengbêj Maruf û herwiha 
gelek hunermendên din li tem- 
burê xistiye. 

Te ji bo gelek hunermendan li 
temburê xistiyê, hûn rewşa mu- 
zîka kurdî çawa dibînin? 

Ez ne rexnekarê hunerê me, lê 
ji tecrubeya salan bi rastî pêwîst 
e mirov hin tiştan bêje, kesê ku 
dengê wan tune, lê perê wan heye 
bazdidine stuyoyê musîkê, ev yek 
dibe sedema ku hunera Kurd bi 
awayekî zanistî pêşnakeve, lê 
paşve tê kişandin. Pir erzan nêzî- 
katî li huner û çanda kurdî tê 
kirin. Huner ne ew e ku kesê din 
bên texlîdkirin, huner ew e ku 
mirov xwe ji dîrok û çanda xwe 
pewerde bike û li ser koka xwe 
pêşbikeve. Pir kes stranên kurdî 
dibêjin, lê mixabin heqê wê na- 
dinê wek ticaretê nêzîk dibin. 

Tu weke temburvan, herî zêde ji 
kîjan şêweya muzîka kurdî hes 
dikî? 

Ez gelekî ji klasîka kurdî û stra- 
nên gelêrî hes dikim. Xeyala min 
bû ku ez Gerapetê Xaço bibînim û 
ew xeyala min pêk hat, min jê re 


L i Almanyayê kesek tune ku 
nivîskarê Alman Karl May 
(1842 - 1912) û romana wî ya 
binavûdeng "Durchs wilde Kur- 
distan'' (Di Kurdistana dirind 
re) nas nake. Bi milyonan Alman 
ev pirtûk di zaroktiya xwe de 
xwendiye. Herçend naveroka 
"Durchs wilde Kurdistan'' ne 
zêde li ser Kurdan be jî, lê he- 
bûna peyva "Kurdistan" di navê 
romanê de bû sedem ku herkes 
bizanibe Kurdistan welatê Kur- 
dan e. 

Ne herkes bi Karl May ve Kur- 
dan û welatê wan Kurdistan gi- 
rêdide. Pisporê Kurdan, Hannes 
Artens, ji Zanîngeha Ekseter lê- 
kolînek li ser vê romanê pêk 
aniye û gihaye encamê ku vê ro- 
manê bandoreke balkêş li ser 
wêneyê Kurdan li Almanyayê 
pêk aniye. Hannes Artens dibêje 
ku eşkere ye wek encama dema 
ku Karl May romana xwe tê de 
nivîsandiye, ango di sedsala 


Sîrwan H. Berko Berlîn 


li temburê xist, wî jî strana La- 
wikê Metînî got. 24 saetê ez ji bo 
klasîkê kurdî li temburê bixim, ez 
nawestim. Hunermend Tahsîn 
Taha ji bo hunera kurdî jiyana 
xwe di zîndanên Seddem de der- 
bas kir, Mihemeh Şêxo, Ahmed 
Kaya û Hunermend Serhad wan 
hunermendan jî gelek zehmetî ji 
bo hunera kurdî kişandin. Dibe 
ku mîras, nirx û keda wan huner- 
baş bê fam kirin. 

"Di nav Kurdan de zewaca navbera xizmên hev dibe sedema kêmendamtiya zêde" 




Endamê Rêvebiriya Bankeya Navendîya Almanyayê, Thilo Sarrazin, bi daxuyaniyên xwe dibe sedema guftûgoyên kûr li Al- 
mayayê. Sarrazinê ku di wê baweriyê deye ku Cihû xwedîgênekî taybet in, di pirtûka xweya dawî bi navê “Almanya xwe têk 
dibe" digelekbeşan de behsa biyanî û bi taybetîMisilmanên ku li Almanyayê dijîn dike. Di nivîsekxweya derbarê wê pirtûkê 
ji bo rojnameya BILD Zeitung de Thilo Sarrazin wiha gotiye: "Gelek êl xwedî kevneşopiyek dirêjya zewaca ji navxizmên 
xwe ne ku evyek dibe sedema gelek kêmendaman. Tê zanîn ku rêjeya kemendambûnê di nav koçberên Tirk û Kurd 
ji rêjeya di nav tevaya civakê de gelekî bilindtir e." 

Gelek kesan li Almanyayê nerazîbûna xwe li hemberî van dîtinên Sarrazin anîn zîman û daxwaza îstifakirina wîji Rêvebiriya 
Bankeya Navendîya Almanyayê kirin. Heta Serokê Partiya Sosyaldemokratên Almanyayê (SPD) Sigmar Gabriel û Sekretera 
GiştîAndrea Nahles jîxwestin ku Thilo Sarrazin ji endametiya SPD derkeve. 


Jinên telaqdayî nikarin ji mal derke 


Necmeddîn Nêrweyî 

Zaxo 


L i Herêma Kurdistanê û bi 
taybetî li Behdînanê di 
salên dawî de hejmareke 
zêde a cudabûyîne derketiye 
hole. Jinên ku ji mêrên xwe 
cuda dibin, ji ber ji gotinên 
xelkê ditirsin, naxwazin ji 
mal derkevin. 

Zekiye jineke 28 salî ye, 
diyar kir ku ev salek û nîv 
e ji mêrê xwe cuda bûye, lê 
ew bi ti rengî wek berê ji 
mal dernakeve û naçe 
mala xizmên xwe jî, ditirse 
xelk wê bibînin û bi çavekî 
sivik berê xwe bidinê yan 
behsa wê bikin. Zekiye di- 
bêje: "Her yek bi awayekî 
behsa cudabûna mirov 
dike, loma baştir e mirov 
xwe nexe ber devê xelkê û 
bikare xwe û ji mal derne- 
keve." 

Fatime Resûl (29) jî di- 
tirse ku ji mal derkeve û 


dibêje: "Ma çawa ji mal 
derkevim? Hê min deriyê 
malê nevekiriye, ew jinên 
cîranên me wê serê xwe 
nêzîkî hev bikin û bikin 
piste pist û behsa te bikin." 

Li gor serjimêriyan, di 
nav şeş mehên îsal de li pa- 
rêzgeha Dihokê 216 jin ji 
mêrên xwe cuda bûne. Li 
gor heman serjimêriyê, 
2741 kesan jî girêbesta 
hevjîniyê pêk aniye ku ji 
van hemuyan bi tenê 24 jin 
cara duyem mêr dikirin û 
46 kes jî mêrên ku cara 
duyem û sêyem jin tanîn. 

Pir caran pirsgirêk dik- 
evin navbera jin û mêran û 
digihe wê radeyê ku ji hev 
cuda bibin, lê bi rêyên eşî- 
retî yan nasyarî tên çare- 
serkirin. Berpirsa Yekîtiya 
Jinên Kurdistanê li Zaxo 
Fewziye Kerîm bo Rûdawê 
diyar kir: "Jimareke zêde 
ya jin û mêran xwe berhev 
kirin ku biçin dadgehê da 


ji hev cuda bibin, lê me bi 
riyên civakî pirsgirêkên pi- 
raniya wan çareser kirine." 

Çavkaniyekê ji dadgeha 
Zaxo bo Rûdawê diyar kir 
ku roj bi roj diyardeya cu- 
dabûna jin û mêran zêde 
dibe û got ku piraniya jin û 
mêrên ku ji hev cuda dibin 
ciwan in û temenê wan di 
navbera 17-28 salan de ye. 

Bi baweriya civaknas 
Newzad Xalid: "Civaka me 
eşîretî ye loma heta niha 
ger jin û mêr ji hev cuda 
bibin wek tiştekî şermê tê 
jimartin û berdan dibe 
axaftina xelkê û hemû dix- 
wazin bizanin ka sedemên 
vê cudabûnê çi ne." 

Newzad Xalid dibêje: 
"Jinên ji mêrên xwe cuda- 
bûyî, dubare mêrkirina 
wan jî pir zehmet dibe." 

Ev heft sal in Nazdar (32) 
ji mêrê xwe cuda bûye, lê 
hê wê dubare mêr nekiriye 
û dibêje: "Heta niha xelk û 


kesên me hertim min gu- 
nehbar dikin ku bûm se- 
demê cudabûna xwe û 
mêrê xwe, lê nafikirin ku 
mêrê min gunehbar bû, ev 
jî bûye sedem ku êdî kesek 
neyê min careke din bix- 
waze." 

Psîkolog Sozîn Hesen di- 
bêje ev diyarde wê rewşa 
psîkolojiya jinan xerabtir 
bike: "Dibe nîvê jiyana ji- 
neke wek Nazdar derbas 
bûbe, lê bi vî awayî ew ji- 
yana xwe ya mayî jî dixe 
nexweşiyê û herdem di ta- 
riyê de dimîne, loma baştir 
e serpêhatiya xwe jibîr 
bike." 

Mela Ebdulla Mihemed 
da zanîn ku ola îslamê rê 
daye jinên berdayî careke 
din mêr bikin û got: "Di ola 
îslamê de gunheke pir 
mezin e tu li ser xelkê ba- 
xife, bila bi dev û destê 
xwe gunehan nekin." 



“Jiyana li vir wekî cehnimê ye! 


Xalê Yusifê Dêrikê li dikana xwe ya Stenbolê 


zarokên xwe bûna, bi şeref 
ez qet nedihatim Stenbolê. 
Lê ez çi bikim qey ev jî qe- 
dera me Kurdan e...” 

Penîr, mast û zeytûnên 
taze herî zêde bala hemşe- 
riyên wî yên Dêrikî diki- 
şîne; ji ber ku li Samatyayê 
bi dehan Dêrikiyên koçber- 
kirî dijîn û her dem qesta 
wî dikin. Lê dîsa jî ew ji kar 


û qezencê xwe ne razî ye: 
"Welehî ez zêde qezenc 
nakim, serê her kîloyek 
penîr û zeytûnan mîlyonek 
(teqrîben 50 cent!) jî ji min 
re namîne. Lê dîsa jî şikir ji 
Xwedê re baş e, ji kolan û 
qehwexaneyan baştir e. 
Sebra min qet li qehwexa- 
neyan nayê. Em li vir bi 
çend nas dostan re sohbe- 


tan dikin heta ku rojên me 
dibe êvar...” 


"Ma qey tu jî guhdarî 
Şakiro dikî?" 

Li ser maseya Xalê Yusif, 
kasetên dêngbêjan bala 
min dikişîne, wêneyê Şa- 
kiro yên li ser kasetekê bîr 


û hizra min dibe ser xwe. 
Ew jî bi vê yekê gelek kêfx- 
weş dibe, dû re sohbeta me 
vedigere ser dengbêjan, 
“Tu li ku derê dinyayê bi- 
gerî dengek wekî yê Meh- 
mûdê Hesê tune, dengê wî 
wekî yê cinetê ye.” Dengê 
dengbêjan tu dibêjî qey 
têhna xerîbiya wî ya ber bi 
welatî piçekî dişkêne. Kla- 


Robîn Botî Stenbol 


X alê Yusif ji Dêrika Çi- 
yayê Mazî ya Mêrdînê 
ye û li pişt xwe heta niha 73 
salên dirêj hiştine. Çîroka 
jiyana wî, trajediya koçbe- 
riya Kurdan ya van 20 salên 
dawî vedibêje. 

Xalê Yusif piştî şer û şe- 
witandina gundên Kurdis- 
tanê, mecbûr maye ku bide 
dû zarokên xwe û berî 20 
salan berê xwe daye Sten- 
bolê. Niha li wir li Samat- 
yayê di dikaneke xirbe de 
zeytûn, penîr û mastê ku ji 
Dêrikê tîne û bi sed gazinc 
û lomayan ve difroşe nas û 
dost û cîranên xwe yên 
Tirk. 


"Qey ev jî qedera me 
Kurdan e" 


Em jê dipirsin ka ew ji vê 
jiyana xwe memnûn e an 
na: “Na wele, jiyana çi halê 
çi!” û wiha pê de diçe, “Ji- 
yana li vir wekî cehnimê ye. 
Roj bi roj em di van metro- 
polan de dimirin. Ne ji ber 


mên Şakiro û Mehmûdê 
Hesê wî ber bi bêriya Mêr- 
dînê ve dikişîne. 


Cîranên wan ên Tirk... 

Wek ew dibêje di jiyana 
wî ya Stenbolê de tiştek ne- 
guheriyaye, “Hêj maseya 
xwarinê neketiye mala me, 
wekî berê em hê jî li erdê li 
ser ber û merşikan sofreya 
xwe datînin. Em hê jî di 
mala xwe de Kurmancî di- 
peyîvin...” 

Di vir de piçekî disekine, 
bi nefeseke kûr ve gazincan 
ji cîranên xwe yên Tirk 
dike. “Hêj kesî negotiye 
werin kerem bikin çayeke 
tehl jî vexwin. Ma te cîran- 
tiyeke wisa ditiye heyran? 
Tu dibêjî qey me bavê wan 
kuştiye. Em çiqas behsa 
aştî û biratiyê dikin, ew 
bêtir deriyê xwe li ser me 
digirin...” 

Xalê Yusif, her çiqas ku 
ev demek dirêj e li Stenbolê 
jî dijî lê bi sohbet û axaftina 
xwe ve me dibe berî 50 
salên Kurdistanê. 

Tendirustî 



n 



Sala borî 463 kes mirine 

Li Başûrê Kurdistanê kanser zêde dibe 


Hêmin Baban Rehîm Hewlêr 

L i gor îstatîstîkên Rêxistina 
Tendirustî ya Cîhanê (WHO) 
sala 2008'an bi giştî 12 milyon û 
700 hezar kes bi kanserê ketin û 
7 milyon û 60 hezar ji wan mirin. 
Li sala 2009'an, li Herêma Kur- 
distanê jî 4746 nexweşên kan- 
serê hebûn, 463 kes ji wan mirin 
ku temenê 19 ji wan li jêr 5 salan 
bû. Pisporekî penceşêrê dibêje: 
"Li îraqê bikaranîna uraniyumê 
di şeran de û li Kurdistanê jî xera- 
biya xorakê, sedemên zêdebûna 
hejmara nexweşên kanserê ne." 

Kanser -penceşêr- hejmareke 
nexweşiyane bi sedemê zêde- 
bûna hejmara xaneyên laşê mirov 
û jinavçûna wan a kêm, yanî têk- 
dana balansa dirustbûna xaneyan 
û xerabûna wan peyde dibe, ev 
zêdebûna xaneyan jî carna dibe 
sedemê dirustbûna girêkên pîs û 
xerab, ji wan re dibêjin kanser. Ev 
girêk di xane û şaneyên laş de 
belav dibin, herwiha xwîn an 
maddeyeke lîmfî ji endamekî laş 
veguhêze endamekî din, wek 
mînak ji roviyan bo mejî. 


Pisporê nexweşiyên kanserê li 
Bexda, Nezar Teha Mekî, diyar 
dike ku di warê nexweşiya kan- 
serê de li Rojhilata Navîn îraq ye- 
kemîn e: "kanser li îraqê zêde 
bûye, ji ber şerên îraqê ku tê de 
corên çekên giran û tîşkên tirs- 
nak hatine bikaranîn, li Herêma 
Kurdistanê jî jiber xwarinên 
xerab ku ji derve tên û dema wan 
xilas bûye. Ev kar jî bi qest tê 
kirin." Mekî eşkere dike ku: "Di 
kanserê de ecêb e ku keçên jêr 20 
salan bi kansera memikan bik- 
evin, lê niha li îraqê zêde dibe." 

Pispora nexweşiyên memikan 
a Pakistanî, Tebesum Xurem, dide 
zanîn ku rêjeya nexweşketina 
jinan li Herêma Kurdistanê bi 
penceşêra memikan zêde ye: "Se- 
demek ewe ku jin şîrê xwe nadin 
zarokên xwe, herwiha ev êş wan 
jinan digire ku piştî 35 saliyê du- 
canî dibin." Berpirsa Beşa Nexwe- 
şiyên Neguhastî li Wezareta 
Tendirustiyê, Eşwaq Hena Ebdu- 
lehed, jî dibêje: "Heta niha me ti 
lêkolîn nekiriye, lê em ji bo kad- 
royên tendirustî û ji bo hişyariya 
jinan, kursan vedikin." Hena dax- 


waz ji malbatên ku nexweşiya 
wan a kanserê heye dike ku: "di 
demeke zû de testan cîbicî bikin, 
jiber dem giring e ji bo nexweşiya 
kanserê." 

Ji kesên ku di sala 2009'an de li 
Herêma Kurdistanê bi sedema 
kanserê jiyana xwe ji dest dane 
19 li jêr 5 salane. Dr. Cengî Şew- 
ket Saleyî ku master û doktora di 
warê kanserê de heye, rexne 
digre ku li Kurdistanê sentereke 
taybet bi çareserkirina kanserê 
tune: "Di warê lêkolînên kanserê 
de, em Zero ne, ev hem pirsgirêk 
û hem şermezarî ye." 

Navborî wiha sedemên derke- 
tina kanserê diyar dike: "Cigare, 
xwarinên ne dirust, nexwarina 
fêqî û keskatiyan, xwarina xwari- 
nên sorkirî û bi rûn, ne rêkûpê- 
kiya bikaranîna derman, 
kêmbûna werzişkirina û corên 
kar." Li gor WHO, sed corên kan- 
serê hene, Saleyî got: "Li Herêma 
Kurdistanê xwarinên ne dirust 
sedemeke sereke ya derketina 
kanserê ye. Herwiha xemgînî û 
dûdilî jî sedemên derketina van 
nexweşiyane." 


Di Remezanê 


Barzan Mihemed Hewlêr 

E v du sal in Dilşad Kemal (23) 
evîndarê keçekê ye, ew hef- 
tane du caran hevdu li derve di- 
bînin, lê ji dema ku Remezan 
hatiye, ew bi şev hevdu dibînin 
"Dema yara min bi şev ligel mala 
xwe diçe derve, bi têlefonê li min 
digere û em li derve hev dibînin." 
Dilşad di meha Remezanê de tenê 
du caran evîndara xwe dîtiye. 

Tevî bilindbûna pileyên germê û 
hatina meha Remezanê, lê hinek 
evîndar liber xwe didin û bi çi 
awayekî be hewl didin hevdu bibî- 
nin. Ew sûdê ji derketina derve ya 
xelkê di şevên Remezanê de dibî- 
nin û bi evîndarên xwe re dicivin. 

Dilşad hêvî dike Remezan zû 
biqede ji bo bikaribe dîsa bi roj 
evîndara xwe bibîne, ji ber evîn- 
dara wî ji malbateke oldare û rojî 
digre. Navborî li parkê li benda 
yara xwe bû, berê jê re gotibû 


de çavê evîndaran li şevê ye 

ê dei 
arkê 


işev ew e derkevin derve, got: 
"em li parkê hevdu dibînin, ew 
ligel keça meta xwe tê, keça metê 
li ser her tiştî me haydar dike." 

Evîndar sedemê dernektina 
xwe ya derve bi roj di pileya 
yekem de, bi bilindbûna pileyên 
germê ve girê didin, piştî vêya ji 
ber rojîgirtina wan. Niyaz Hesen 
ku li parka Samî Ebdulrehman 
çavdêr e, amaje dide ku di Reme- 
zanê de xelk bêtir bi şev tên 
parkê: "pir caran keç û kur bi hev 
re tên, lê em nizanin ew hevjînên 
hevdu ne yan evîndarên hev in." 

Niyaz got: "Carna em dizanin 
ew ne hevjînên hev in, lê ji hevdu 
hez dikin, ji ber xwe ji qerebali- 
xiyê diparêzin û diçin cihên vale." 

Hinek ciwan jî dibêjin Reme- 
zanê bandor li ser jivanên wan 
nekiriye û çi dema bixwazin der- 
dikevin derve. Şanaz (28) di roja 
Remezanê ya şeşan de li parka 
Samî Ebdulrehman ligel xoşe- 


wîstê xwe dimeşiya: "Me qet dîtin 
û axaftinên xwe kêm nekirine û çi 
dema em bixwazin, hevdu dibînin 
û ligel hevdu daxivin." 

Ev sê sal in Rêbaz Îbrahîm (20) 
ligel keçekê têkiliyeke evîndariyê 
daniye, bi giştî li xwendineghê 
hevdu dibînin, lê di dema bêhnve- 
dana havînan de hevdu kêm dibî- 
nin û îsal jî ku Remezan ket nîvê 
bêhnvedana havînê de, bi roj kêm- 
tir hevdu dibînin: "Piraniya hevdî- 
tinên me bi şev in, ji ber mala wan 
westiyayî ne û zêde radizin." 

Sakar (24) berî Remezanê zêde 
evîndarê xwe didît, lê niha kêmtir 
wî dibîne: "Em xwe Musilman di- 
zanin, divê em rêz li ol û Reme- 
zanê bigrin, ji bilî hevdîtinê em 
kêm telefonan jî dikin, em tenê 
paşîvan ligel hev diaxivin û emê 
heta dawiya Remezanê wiha ber- 
dewam bikin, lê dixwazim zû Re- 
mezan bi qede ji ber ez pir bêriya 
evîndarê xwe dikim." 



Dr. Xoşnav Seyid Mihi 


Bandora kêmxwariniyê 


B andora kêmxwariniyê li ser be- 
dena mirovan gelekî girînge. 

Beden hemî vîtamînan ji xwarin û 
vexwarinan digre. Dema ku beden 
wan xwarinên pêwîst wernegre, wê 
demê organên bedenê jî qels dimî- 
nin, ev yek jî dibe sedema ku gelek 
organ bê fonksiyon bibin û rê li ber 
nexweşiya vebibe. Ji bo ku organên 
bedena mirovan bi hêz bimînin, dive 
hemî beşên bedenê bên xwedîkirin. 

Bi giştî pêwîstiya bedenê bi awa- 
yekî gelekî baş bi hêza bingehîn 

heye. Xwarin rolek girîng dilîze, ew beş û dokuyê bedenê bi alîkariya 
xwarina baş pêdiviyê xwe dibîne. Karbonhîtrat, rûn, protein, vîtamîn, 
ev bloka enerjiya bingehîn in. 

* 

Fêydeya xwarina baş çi ye? 

Dr. Xoşnav Seyîd Mihemed: Xwarinek baş û bimêzîn hîma bin- 
gehîne ji bo tendirustiyê. Xwedîkirin ne ew e ku mirov xwesteka 
xwe ya bircîbunê têr bike, an jî dilê mirov biçe çi wê bixwe, vexwe 
û zikê xwe tije bike. Xwedîkirina baş û rast dibe bi awayekî zana 
tendirustiya xwe parastin û tê wateya bilindkirina kalîteya jiyana 
xwe. Pêwîstiyên bedenê bi şêweyekî zanistî û di wextê munasib de 
bicih anîna wê ye. Dema ku bedenê xwarinên jê re pêwîst negirt, 
wê demê mirov dikare beje kêmxwarinî derdikeve pêşberî bedenê. 
Ji bo tendirustiya mirovan nêzî 50 cûreyên xwarinan ji bedenê re 
pêwîste, dive ew xwarin bên girtin. Dema neyê A n girtin, an kêm an 
jî zêde, wê demê mezinbûn û pêşxistina mirov asteng dibe, tendi- 
rustiya mirov xirab dibe. Ji derveyî pêwîstiya hinek xwarin bên gir- 
tin, wê demê di bedenê de rûn pir dibe, ev yek zirarek mezine. Ji 
bo xwedîkirina zerermend rabê, pewerdaya şexsî pir girîng e, bi 
şêweyekî bi kontrol û plansaz xwarin pêwîste.. 



Kesê baş xwarina xwe dixwin çawa ne? 

1. Xwedî seknek saxlem û tendirustiyekê ne 

2. Bedenek bi heraket û vezgir 

3. Çermek baş, porekzindî û çavê saxlem 

4. Masûlkeyê normal û bi quwet 

5. Ji bo kar bi xwestek in 

6. Ligor bejna wan giraniya bedenê 

7. Pêşketina zîhnîya normal 

8. Xwedî bedenek ku pirzû nexweş nekevin 

Bandora kêmxwariniyê hûn çawa destnîşan dikin? 

î. Herakatê wan giran û bêxwestek in 

2. Bi giştî bergeha wan an pir zeîfan jî pir qelew in 

3. Çermê wan zuhaye, an jî bi pirzik in 

4. Hertim ji ber êşa serê xwe gazin kirin 

5. Xwedî bedenek westiyayî, bê xwestek in 

Derman jî dikarin bibin sedema ku kêmxarinî çêbibe? 

Hindek derman hene ku birçîbûna mirovan ditermînin, ev yek jî 
dibe sedem ku ew kes nikarin baş vîtamînan bigrin. Wekî din jî cû- 
tina xwarinê jî pir girînge. Lihevketina mîdê, zuhabûna dev, zû wes- 
tan, ev hemî sedemên xwarina ne rast in. Verişandin an jî zikçûyîn 
sîstema serifandinê xirab dike, wê demê bandora xwarina pêwîst 
zû winda dibe. Nexweşiyên kronîk jî bandorê dikin: mêlaka sipî û 
ya reş, pênçeşêr (AIDS) an jî tuberkulos, hipertiroidi, şewat û çê- 
buna birînan. Bi taybetî dayîkên ku zarokên xwe dimijînin, zarok û 
ciwanên ku hertim mezin dibin, gelek pêwîstiya wan bi xwarinên 
têr vîtamîn heye, ji ber ew mirov pir enerjiyê winda dikin. 

Amadekirin: Zelal Çelîk 


*Dr. Xoşnav Seyid Mihemed ji Rojavayê Kurdistanêye. Niha li Al- 
mayayê dijî û pizîşkê zarokan e. 

Aborî 


RWE gaza Kurdistanê dighîne Ewrûpa 


Rûdaw I Hejmar 60 



Hewlêr - Serokwezîrê Hikûmeta Herêm a Kurdistanê ; roja înîya borî lihevhatineke hevkariyê digelgrûpa kompanyayên RWEya Almanî îmze kir. 

Li gor lihevhatina ku hatiye îmze kirin, Kompanya navborî wê hevkariya hikûmeta herêmê bike ji bo damezrandina tora veguhestina gazê li navxweya 
herêmê, veguhestin û şandina gaza xwezayîya Herêma Kurdistanê bi rêya projeya NABUCCO, herwiha ji bo hînkirina kesên pispor ên navxwe jî wê 
hevkariyê bide ji bo ku proje bi encam bighe. Dr. Berhem got: “Gaza xwezayîya Kurdistanê pir e, berî her hinardekirinekê pêdiviyên navxweyîyên xelkê 
Kurdistanê û dewletên cîran jigaza xwezayî tên dabîn kirin." 


Fîrmayên Başûrê Kurdistanê xwe nedan ber 

Telefon bê kurdî man! 


Bawer Çem Amed 

X ortê kurd ê bi navê Ugur Akar 
ku li Amedê menûyên telefo- 
nên destan wergerand kurmancî, 
bernameya soranî jî amade kir. 
Akar, xwest li Başûrê Kurdistanê 
li hemû telefonan kurdî bar bike. 
Lê fîrmaya ku soz da Akar, soza 
xwe bi cih neanî û telefon bê 
kurdî man. 

Xortê amedî Ugur Akar, beriya 
salek û nîv bernameya menuya 
telefonên destan bi riya kurdîza- 
nan wergerê kurmancî kir û li te- 
lefonên marqeya bi navê TTN bar 
kir. Di nava salekî de bi deh heza- 
ran telefonên TTN, ji ber eleqeya 
li hemberî kurmancî, li Tirkiye û 
Ewropayê hatin firotin. Şîrketa 
TTN ji ber vê yekê gelek pere qe- 
zenç kir. Ugur ku di vî warî de 
dengekî mezin veda û ji Kurdî- 
Der'a Amedê xelata plaketê wer- 
girt, xwest vê merîfeta xwe li 
Başûrê Kurdistanê jî nîşan bide. Ji 
ber vê yekê li Herêma Federal a 
Kurdistanê, bi xwediyê hin fîrma- 
yan re kete nava danûstandinê û 


xwest zaravayê kurmancî û so- 
ranî li Başûr li hemû telefonan 
bar bike. Akar ji Rûdawê re axivî 
û ev tişt gotin: "Naxwazim nav 
bidim lê ez çûm Başûr, li wir me 
bi çend fîrmayan re hevdîtin pêk 
anî. Me li hev kir. Wan ji min 
xwest ku ez li vir bi fîrmayên 
mezin ên telefonan re ji wan re 
randevû eyar bikim. Min çend 
caran randevû eyar kir, xwe 
amade kir biçim Stenbolê, lê ew 
biraderên ji Başûr nehatin. Her 
carê tiştekî gotin, ev mesele taloq 
kirin. Ger ew li ser soza xwe bise- 
kinîna, me wê li Hewlêrê, berna- 
meya bi kurmancî û soranî li 
hemû telefonan bar bikira. Kurdî 
êdî wê bibûya zimanê teknolojiyê 
û di berîka hemû kesî de hebûya. 
Lê mixabin, ew birader li ser soza 
xwe nesekinîn.” 


'Me li ser marqeya bi kurdî li 
hev kiribû' 

Li gor gotina Akar, wî xwestiye 
bi fîrmayek re li Herêma Kurdis- 


tanê, telefoneke destan a aydê 
Herêma Kurdistanê hilberînin û 
marqeya vê telefonê jî wê bi kurdî 
bûya. Ji ber vê yekê, ji bo avaki- 
rina tesîseke mezin a telefonên 
destan, wî projeyeke mezin 
amade kiriye. Lê ji ber fîrmayên 
Herêma Kurdistanê neketine 
nava vî karî, ew jî neçar maye dev 
ji vê projeyê berde. 


'Ez dikarim zazakî jî bar 
bikim' 

Li Amedê kî bixwaze, radihije 
telefona xwe, diçe ba Akar û ew 
bernameya bi kurdî li telefona wî 
bar dike. Akar dixwaze ji bilî kur- 
mancî, zazakî jî bar bike. Lê ji ber 
ku karsazên kurd xwe nadin binê 
vî barî, ew nikare vê tecrûbeya 
xwe bi awayeke bi rêk û pêk, bixe 
xizmetê. Akar, wiha axivî: “Ez dix- 
wazim bi hemû zaravayên kurdî 
menû amade bikim. Jixwe kur- 
mancî amade ye, soranî jî pirsgi- 
rêk tune ye. Em bi kesekî ku baş 
bi zazakî dizane jî dikarin vê za- 


Li ser dabeşkirinê nerazîbûn heye 

Civata Wezîran wê bi zekatê re mijûl be 



Hewlêr (Rûdaw)- Li Kurdistanê 
ji aliyê dewlemendan ve, her sal 
bi dehan milyon Dînar Zekat li ser 
xelkên hejar tên dabeşkirin. Li gor 
Şeriyeta îslamê, piştî 15'î Rema- 
zanê pêwîste Musilman Zekat a 
Fitreyê bidin ku Komîteya Fet- 
wayê îsal ji bo her kesî 2500 
Dînar (2 Dolar û çend sent) dest- 
nîşan kiriye, herwiha ji bo Zekat a 
pare jî diyar kiriye ku her 4 mil- 
yon Dînaran Zekat lê dikeve û ji 
her yek milyon Dînarî, pêwîste 25 
hezar Dînar Zekat jê bê dayîn. 
Digel hatina meha Remezanê, 
Amîne Hesen çaverêyî zekata 
dewlemendan dik e, lê rexneya 
wê li ser şêweyê dabeşkirina ze- 
katê ji aliyê zengînan ve, heye. 
Amîne dibêje baştir e dewlemend 
zekata xwe nedin hejmareke zêde 
ya mirovan, lê bila tenê bidin ke- 
sekî "eger zekata dewlemendekî 
100 hezar Dînar be û li ser çend 
kesan dabeş bike, ev nabe Zekat.” 

Semed Ehmed (39) di wê ba- 
werê de ye ku dabeşkirina Zekatê 
bi vê kêm kêmiyê bi ser hejaran 
de, weke avêtina zekatê ye, ew 
kes bi vê şêweyê xwe ji dayîna ze- 
kata dirust vedişêrin, ji ber ku pê- 
wîste zekat li gor meziniya 
malbatê bê dayîn "malbateke 
hejar heye 8 kese û malbat jî heye 


du kese, lê zekat wekhev li ser 
wan tê dayîn.!” 

Bi baweriya zanayên ola îslamê 
ew pereyê ku ji aliyê Komîteya 
Fetwaya Herêma Kurdistanê ve 
hatiye diyarkirin "guncayî ye” ji 
ber ku ew zekat li gor pîvana îs- 
lamê hatiye destnîşankirin, lê ew 
jî di wê bawerê de ne ku di pro- 
sesa dabeşkirinê de pirsgirêk 
hene. Xutbebêjê Mizgefta Hacî Be- 
kirê Zêrinker ya li taxa îskan a ba- 
jarê Hewlêrê, Mele Mexdîd Kerîm, 
dibêje "hin dewlemend hene ze- 
kateke baş didin mirovên xwe yên 
hejar, hin jî hene hejaran nasna- 
kin û kêmê didin.” Ew zanayê olê 
dibîne ku ji bo komkirin û dabeş- 
kirina zekatê bi şêweyeke wek- 
hev bi ser hejaran de, pêwîste li 
Herêma Kurdistanê saziyeke da- 
beşkirina zekatê bê damezrandin 
”ji bo mînak eger malbateke hejar 
ya du kesî hebe û rewşa wan a da- 
rayî nebaş be, bila her meh 100 
hezar Dînar ji wan re bên destnî- 
şankirin, malbatên mezintir jî bila 
bêtir jê re bê dayîn.” 

Hin kesên ku zekata wan heye, 
rasterast zekatê nadin hejaran, lê 
bi wî diravî kelûpelan dikirin û 
didin hejaran. Serbaz Cewher ku 
sermayedarekî bajarê Hewlêrê 
ye, her sal kelûpelan ji hejaran re 



Ugur telefonek bi kurdî pêşan dide 

ravayê li menûyê zêde bikin. Lê 
divê hin kes xwe bidin bin vî barî. 
Çimkî êdî em di serdema tekno- 
lojiyê de ne. Eger kurdî nekeve 
nava bazara aborî û teknîkê, 
kurdî wê nikaribe li hemberî zi- 
manên din ên cîhanê qayişkêşanî 
bike. Ev yek jî wê mirina ziman bi 
xwe re bîne.” Ugur Akar, da zanîn 
ku ew dikare kurdî li DVD, MP3, 


televîzyonan jî bar bike lê kes 
qedr û qîmeta karê wî nizane. 


dikire û dibêj e ”ez rasterast ze- 
katê nadim xelkên hejar, lê tiştên 
ku pêwîst bin ez ji wan re dikirim 
û didim wan.” Mele Mexdîd dibêje 
”ez digel gelek zanayên olê civi- 
yame û me behsa zekatê kiriye, lê 
kes ji wan zanayan bi vê meka- 
nîzma dabeşkirina zekatê razî 
nîne û dibêjin ev sûdê nagihîne 
hejaran.” 

Li gor amarên Wezareta Ew- 
qafê tê pêşbînî kirin ku li Herêma 
Kurdistanê zekat û fitreya îsal 
bighîje 50 milyon Dolaran. Rêve- 
birê Ragihandina Wezareta Ew- 
qafê Merîwan Neqişbendî, ji 
Rûdawê re ragihand ”li welatên 
din ji bo dabeşkirina zekatê, we- 
zaret yan jî saziyên taybet hene 
ku zekat bi şêweyekî baş tê da- 
beşkirin, lê ji ber ku li Kurdistanê 
ew sazî tunene, zekat bêserûber 
tê dabeşkirin, loma hejarî li Kur- 
distanê binbir nabe û her ku diçe 
zêde jî dibe.” 

Merîwan Neqişbendî amaje da 
wê yekê ku Wezareta Ewqafê pro- 
jeyê Saziya Zekatê daye Civata 
Wezîran. Piştî damezrandina wê 
saziyê wê ti aliyek nikaribe pe- 
reyê xêrxwazî û zekatê dabeşbike. 
Merîwan got "eger ew sazî bê da- 
mezrandin wê yek hejar li Kurdis- 
tanê nemîn e.” 

Komela Ziwan, Huner û Kulturî ronîya 



Dîyarbekir (Rûdaw) - Komela 
Ziwan, Huner û Kulturî (Ziwan- 
Kom) ke do seba averberdişê leh- 
çeya kirdkî (zazakî) bixebitîyo 
Dîyarbekir de ronîya. 

Komela Ziwan-Komî kev semtê 
Yenîşehîrî cadeyê Lîse yê Dîyar- 
bekirî de dest bi fealîyetî kerd, 
yeno vatene ke do bingeh de seba 
ziwan, huner û kulturê kurdkî, bi- 
taybetî seba averberdişê lehçeya 
kidkî û arêdayîş, pawitiş, aver- 
berdiş, geşkerdiş, newe ra xuliq- 
nayîşê û zêdnayîşê huner û 
kulturê na lehçe bişuxulîyo. 

Destûrê komele de tayê 
amancê bînî yê komele zî wina 
ameyê rêz kerdene: "Komele xo 
rê kerdo amanc ke mîyanê cematî 
de fehmêko demokratîko pruler, 
seypêbîyaye, beşdarbîyayox û 


rasteqîn ca bigîro û geş bibo. 
Hewna, xo rê kerdo amanc ke 
muwazeneya ekolojîke, tebe- 
qeya tebîî ya soyalî û kulturî 
bêro pawitene û bi hawayêko 
tendirust dewrê neslê ame- 
yeyî bibo. Komele xebitêna ke 
her hawa heqê ferdî û grûbî, 
bitaybetî heqê ke nasname û 
ziwanê dayîke ra hasil benê 
bi hawayêko serbest xo îfade 
bikerê û bêrê tetbîq kerdene. 
Komele şuxulêna ke fehmê şi- 
nasnayîş û wayîrvejîyayîşê ro 
heqan aver şiro, no ware de ra- 
yîrê huqûqî bêrê gurenayîş, 
hewna, vernî ro her hawayê îhlal- 
kerdişê heqanê merdiman bêro 
girewtene.” 

Endamanê sazkaran yê komele 
ra nuştox Roşan Lezgînî derheqê 


ronayîşê komele de wina malu- 
mat da bi AKnewsî: 

"Xebata ronayîşê komele emser 
aşma adare ra dest pêkerdbi la 
walîyîya Dîyarbekirî peynîya 


aşma temmuze de komele bi ha- 
wayêko resmî tesdîq kerde.” 
Derheqê fealîyetanê ke do 
komele bikero de zî Roşan 
Lezgînî va: "Ma do komelanê 
klasîkan ra biney cîya bixe- 
bitî. Amancê ma yo bngehîn 
no yo ke, lehçeya kirdkî (za- 
zakî) ke rewşa aye krîtîk a, 
ma qasê qewetê xo ra bilebitî 
ke aye bipawin, aver berin û 
aktuel bikerin. Sey nimûneyî, 
goreyê îmkananê xo ra, ma 
şênê na lehçe de çapkerdiş, vi- 
lakerdiş û dayîş wendişê kitaban 
de ardim bikerin. Na lehçede vi- 
raştişê fîlman û tertîbkerdişê ka- 
yanê tîyatroyî de, hetê madî û 
manewî ra ma şênê tayê îmkanan 
peyda bikerin û pêşkêş bikerin. 
Ma şênê panel, semîner û konfe- 


ransan organîze bikerin. Ma şênê 
kurs û atolyeyan akerin û îdare 
bikerin.” 

Roşan Lezgînî qiseykerdişê xo 
wina dewam kerd: "Komela ma 
hetê des endamanê sazkaran ra 
ameye ronayîş û tena do xeba- 
tanê ziwanî, hunerî û kulturî bi- 
kero. Na merhele de hetê ye 
komîteya ke hîrê kesan ra pêyei 
xebata xo dewam kena. Deme- 
yêko nêzdî de ma do seba qeyd- 
kerdişê endaman dest bi xebate 
bikerin. Badê ke komela ma dest 
bi xebate bikero, amade ya ke 
çarçewaya amancê xo de heme 
komele û dezgeyanê bînan reyde 
her hawa hemkarîye bikero. Tena 
kurdê ke kirdkî (kirmanckî, za- 
zakî, dimilkî) qisey kenê, amancê 
xebata ma yê.” 




Dezgeyê kulturî yê Kurdîstanê Rojhelatî Urmîye de kom bîy 


Adolf Hitler bi eslê xo yahudî yo 


Adolf Hitlero yahudî dişmeno tewr gird yê yahudîyan 


beno ke Adolf Hitler ke hende 
kewtbi zelalîya qewmê arî dima 
nîjadê arî ra nîyo. Rojnamegero 
belçîkayij Jean Paul Mulders nuş- 
teyê xo de vano, "Merdimanê ke 
ey hende înan ra nefret kerdbi, 
beno ke Hitler eqrebayê înan bo.” 

Serra 2008Î de Jean-Marie 
Loret îdîa kerdbi ke a domana 
Adolf Hitleri ya. Naye ser o rojna- 
megero belçîkayij Jean Paul Mul- 
ders kewtbi rêça merdimanê 
Adolf Hitlerî dima ke hîna dinya 
de yê û nimûneyê DNAyê înan gi- 
rewtbîy. 

Nimûneyê winasî dinya de zaf 
estê. Mesela Dogu Perinçek ke 
nasyonalîstêko muhîm yê tirkan 
o, Tirkîya de keso ke tewr zêde je- 
osîdê arminîyan înkar keno û 
vera arminîyan de dişemîye keno, 
o bi xo yo. Dogu Perinçek, deme- 
yêk bi tena sereyê xo da piro şi 
Lozan ke mehkeme de hetê tir- 
kan ra qirkerdişê arminîyan zûrî 
vejo û tezanê tirkan bipawo. 

Labelê Dogu Perînçek bi eslê xo 
dewa Abuçeh a Kemalîyeya Er- 
zinganî ra yo ke dewleta tirkan 
nameyê na dewe tadayo kerdo 
"Apçaga”. Goreyê sicîlanê dadgehe 
yê ê wextî ra na dewe arminî ya û 
kalikê Dogu Perinçekî Mehemed 
Sadiq Perînçîyan zî "muhtedî” yo, 
yanî dînê xo vurnayo, ameyo "hî- 
dayetî” ser. 

Tarîx de zaf kesê ke eslê xo yan 
dînê xo vurnayo, fetilîyayê bîyê 
dişmenê esl yan dînê xo yê verênî. 


Herinda bananê 
erdlerzî de yê neweyî 
virazîyênê 


Dêrsim (Rûdaw) - Walîyê Dêr- 
simî da zanayene ke do herinda 
bananê ke erdlerzê 8ê adara 
2010Î de zerar dîbi banê ne- 
weyî yê prefabrîkî bêrê viraş- 
tene. 

Walîyê Dêrsimî Mistefa Taş- 
kesenî meqamê xo de yew be- 
yanat da çapemenîye û va, 
"Erdlerzê Depe de mintiqaya 
başûrê Dêrsimî zerar dîbi, coka 
ma do mexdûranê erdlerzî rê 
bananê prefabrîkan ke 50 m 2 
pêyenê virazin.” 

Goreyê malumatanê ke walî 
day, mesrefê bananê neweyan 
do hetê Weqfa Sosyale ya Ar- 


dimî û Hemkarîye (SYDV) û 
Fonê Afatî (Afet Fonu) ra bêro 
dayene ke nika ra 2 mîlyon û 
823 hezar û 500 TL pere texsîs 
bîyo. 

Pêrtage, Qisle û Mamekîye de 
do 143 banî bêrê viraştene. 
Mazgêrd de zî, seba ke erdlerz 
de tewr zêde zerar dîbi, do 100 
banê neweyî bêrê viraştene û 
35 banî zî tamîr bibê. 

Seke yeno zanayene roja 8 
adare 1020 de yew erdlerzo bi 
şîdetê 6.0 ke merkezê ey qe- 
zaya Depe ya Xarpêtî bi virazî- 
yabi, gelek banî rijîyabîy û 
însanî telef bibîy. 


Dîyarbekir (Rûdaw) - Kovara 
Knack ke Belçîka de weşanîyena, 
îddîa kerd ke dişmeno tewr har 
yê yahudîyan Adolf Hitler, beno 
ke bi eslê xo yahudî bo. 

Rojnameger Jean Paul Mulders 
û tarîxnas Marc Vermeeren ke 
şarê Belçîka yê, 39 merdimanê 
nêzdîyan yê Adolf Hitlerî ke 
Awusturya û Amerîka de ciwî- 
yênê ra nimûneyê tifî girewtê û 
hetê genetîkî ra kromozomê 'Y' 
ke babî ra vîyareno bi domanan 
tedkîk kerdo. Netîce de tesbît 
kerdo ke Adolf Hitler grûba 


'Elblb' haplo ra yo. Kovare de 
nusîyeno ke na grûbe Almanya û 
Ewropaya Rojawanî de zaf kêmî 
ya. Kovare de yeno vatene ke se 
ra 25ê yunan û sicîlyayijan daxilê 
grûba 'Elblb' yê. 

Goreyê ke rojnameyê Zemanî 
yê tirkan neql keno, nuşteyo ke 
kovara Knack de weşanîyayo de 
yeno vatene ke na grûbe hîna vêşî 
mîyanê berberîyanê Afrîka de 
yena dîyene. La esas mîyanê ya- 
hudîyanê Aşkenazî yê Ewropa de 
grûba 'Elblb' haplo esta. Netî- 
ceyê tehqîqanê genetîkî de îsbat 


Urmîye (Rûdaw) - Temsîlkarê 
heme dezgeyanê kulturî yê kur- 
dan ke şaristananê cîya-cîyayan 
yê Kurdîstanê Rojhelatî de fealî- 
yet kenê, wesênayîşê Enstîtuya 
Xanî ser o roja pancêsê tebaxe 


Urmîye de kom bîy. 

Goreyê ke keyepelê Înternetî 
Rojhelattimes dano zanayene, na 
reya verên a ke dezgeyê kulturî yê 
Kurdîstanê Rojhelatî yenê pêser. 
Kombîyayîş bi amancê mîyanê 


dezgeyanê kulturî yê kurdan de 
averberdişê têkilî û hemkarî vira- 
zîya, hewna, daşinasnayîşê kul- 
turê kurdan ser o zî munaqeşeyî 
virazîyay. Temsîlkarê dezgeyanê 
kulturî yê kurdan ke şaristananê 


cîya-cîyayan yê Kurdîstanê Rojhe- 
latî de fealîyet kenê, babetê sey 
mîyanê kurdan de çinbîyayîşê tê- 
kilîyan û averberdişê kulturê kur- 
dan ser o munaqeşeyî virazîyay. 

Kombîyayîş de heme beşdaran 


bi hawayêko muşterek qebul kerd 
ke mîyanê kurdan de têkilî û hem- 
karî kêmî ya. Seba averberdişê tê- 
kilî û hemkarîye, hewna, seba 
averberdiş û daşinasnayîşê kulturê 
kurdan ganî hêzê neteweyî estbo. 

Hunerê ji olê 
cuda bikin! 

Hawrê Baxewan 



emezan, bi 
Xvzorê be yan 


bi xweşî, ew zê- 


deyî hezar salî 

B ! ■- ■ r r 

ye tevî çanda 


me bûye. Di vê 


mehê de, pir tiş- 


tên seyr û ecêb 


diqewimin! 


Behsa bazar û 
destbirîna bi- 

rayê Kurd ê Musilman bo birayê Mu- 
silman ê din li dikan û bazaran 
nakim! Ji ber pir li ser hatiye gotin. 

Ev gelek sal in bi sedemê hebûna 
van hemû partî û komelên Îslamî, 
pirsgirêkeke mezin ji me re hatiye 
afirandin: Têkilbûna ol û siyasetê! Lê 
ev demeke huner jî lê zêde bûye û 
huner û ol jî êdî tevî hev dibin! 

Heta niha, tevî ku wek melayekî 
biçûk zêdetir pisporiya min di îslamê 
de heye, lê hê ji min re ronî nebûye 
ka helwesta ola îslamê ji hunerê çi 
ye! Ji wan rêbaz û rêveçûnên îslam di 
derbarê wê de her yek tiştekî dibêje! 
Lê piştrast im ku di dema xwe de 
Ereban hemû peykerên xwedawen- 
dên xwe yên li Keibê (Mekke) hebûn, 
rûxandin û bi vî awayî zerereke zêde 
gihandin hunera peykertaşiyê ya Ere- 
ban! û ku ger ew bûyer derneketa 
dibû ku niha dîroka peykertaşiya 
Ereban, hevrikiya Yûnanistana kevin 
bikira! 

Tiştê min di van herdu salên dawî 
de têbînî kiriye, ji bilî ku hejmareke 
rêzefîlmên Kurdî ji bo vê mehê ha- 
tine amadekirin, stranbêj jî di vê 
mehê de hejmareke karên olî yên 
zêde amade kirine. Ev tenê çavlêkiri- 
neke malkambax e ji hunera Erebî û 
hew! Hinek stranbêj tenê sûreta Fa- 
tîhê jî ezber nekirine! Lê bo klîpên 
stranên xwe yên Îslamî riheke qelew 
berane û heyeellalah! Hinek huner- 
mendên din jî hene ku berê bê keçên 
nîvtazî yên gurker ên Ewrûpî di klî- 
pên wan de nedihatin dîtin, lê niha 
mizgevtên Celîl Xeyat û Mizgefta 
Mezin bûne backraunda klîpên wan 
ên Îslamî! Ji hemuyan entîketir stran- 
bêjê mezinê Kurd ê şoreşvan ku di 
yekem albuma xwe de bi navê Marks, 
Lênîn û proletarya Kurd bang dikir! 
Lê niha êvarên Remezanê bi dengê 
xwe yê sozdar bang dide! 

Nizanim gelo li pişt xala kontrolê 
ya Hewlêrê êvarên Remezanê ahenga 
meyvexwarinê ne qedexe bin, lê piş- 
trast im hinek ji wan stranbêjên Silê- 
maniyê ku rihên xwe ji bo klîpên xwe 
yên olî berdane, bi hêsanî piştî banga 
êvarê li wan ahengên meyvexwarinê 
û goşt birajtinê yên Silêmaniyê tên 
dîtin! 

Pirsa min ew e ku hûn ne peyre- 
wên vê olê ne, êdî ev klîpên we yên 
Îslamî çi ne? Ne sivkatiyê bi hunera 
xwe bikin û ne jî wek bazarên Reme- 
zanê destê birayên xwe yên Musil- 
man bi van derewan jêkin! Tikaye 
hunerê jî wek siyaseta me tevî olê 
nekin. Huner jî wek siyasetê ye, ger 
tevî olê bû, şîrêza wê ji hev dikeve! 


Çavkaniya hêza dewletê û “dewleta realite” 


B i baweriya çavdêrên siyasî Emile Durk- 
heim, Karl Marx û Max Weber damez- 
rênerên zanistên civakî yên modern in, di 
nav de zanista siyasetê jî. Gengeşeya siyasî 
li Herêma Kurdistanê germ e, loma divê bi 
giringiyeke taybet axaftinên Max Weber 
yên derbarê çavkaniya hêza dewletê de ki- 
rine, bên bîra me. 

Weber bi vî awayî dewletê dide naskirin: 
"Yekîneyeke pêwîst e ku kontrolkirina 
desthilatê birêve dibe. Bi awayekî serkeftî 
dikare yekaliya kontrola rewa ya bikara- 
nîna hêz û tundûtûjiyê wek alavekê ji bo 
kontrolkirina herêmekê bidest bîne." Em jî 
dikarin bêjin ku ji bilî çend çiyayên dijwar 
ku ji aliyê PKK'ê ve hatine kontrolkirin, 
Kurdistan dewleteke ji aliyê Hikûmeta He- 
rêma Kurdistanê ve tê birêvebirin. Li gor 
vê danasînê, Kurdistan wek dewletekê ye, 
wek îraqê, ger ne zêdetir jî be. Peyva herî 
giring di vê danasînê de 'rewatî' ye. Ji bo 
dewletek serkeftî be, pêwîst e rûniştvanên 
wê hikûmet û bikaranîna hêzê 'rewa' bibî- 
nin. 

Bê guman hejmareke zêde ya hikûmetan 
hene ku rewabûna wan tune. Ew hikûme- 
tên ku di nerîna xelkê de ne rewa ne, bi pi- 
ranî bihêz diyar dibin. Ev jî tê wê wateyê 
ku ev hikûmet ji bo kontrolkirina xelkê 
pişta xwe bi bikaranîna hêza fîzîkî, îşken- 
cedan û zordariyê girê didin. Lê dewletên 
bi vî rengî lawaz in û pêwîstiya wan bi 
polîs û leşkeran heye. Ti alî ji bo berjewen- 
diya giştî kar bike, ne amade ye. Xelk hewl 
didin bacan nedin dewletê, berpirsên hi- 
kûmetê hewl didin di her derfetekê de pe- 
reyên xelkê bidizin û karmendên giştî 
ewqasî xwe nawestînin da polîs û leşkerên 
hikûmetê dûrî wan bikevin. Hemwelatî jî 
her yasaya ku bi dilê wan nebe, paşguh 
dixin. 

Ji bilî rêjîmên dagirker, kêm hikûmet 
hene ku tenê pişta xwe bi hêzê girê bidin. 
Ji bo birêvebirina desthilatê çend çavkani^ 
yên din hene: wek hebûna pişt û hêzê, ev 
jî li ser bingeha "reftara te baş be û tu we- 
fadar bî, tu tê xelatkirin, lê ger tu pirsgirê- 



Bêyî hebûna lêgalti- 
yeke zêde, hikûmetên 
lawaz piştevaniya nav- 
dewletî jidest didin 


kan derxî tu yê ji birçîna bimirî." Bê 
guman, Saddam herdu cor yanî pişt û hêz, 
baş fam kiribû. Polîs, artêş û hejmareke 
liqên îstîxbaratan kar dikirin, di heman 
demê de jî hikûmetê nêzîka nîvê rûniştva- 
nan kiribûn fermanberên xwe. Pêwîstiya 
wergirtina postekê bi endamtiya Partiya 
Baasê yan wefadariya ji bo Saddam Huse- 
yîn hebû. Ev corê bikaranîna çavdêrî û 
hêzê, rêyeke zîrek e û hemû hikûmet û 
dewlet 'Kanada jî di nav de' bi çi awayî 
dibe bila bibe, lê çavdêrîkirin û hêzê bikar 
tînin. 'Hemwelatiyên Kenedî yên dijî vê ne- 
rîna min, bila biceribînin û îsal bacan 
nedin an bipirsin sala borî kîjan navçeyeke 
Kanada zêdetirîn berhemanîn lê hat kirin.' 

Lê hikûmetên herî serkeftî ku dewletên 
herî bihêz dirust dikin, berê xwe didin 
rêyên din, ango berê xwe didin pişt û 
hêzan. Lê li gor Weber, bihêztirîn û baştirîn 
çavkaniya desthilatê, şeriîet e, 'rewatî' ye. 
Xelk amade ye guh bide desthilateke rewa, 
herwiha ji bo ximzetkirina berjewendiyên 
xelkê qurbaniyan jî bidin. Bi vî awayî, dest- 
hilata şeriî, dewleteke bihêz ava dike ku di 
hinek rewşan de, dikarin xwe rizgar bikin 
û pêş bikevin û di heman rewşê de hikû- 
metên lawaz, hildiweşînin. 

Gelo ev rewatî yan 'şerîiyet' kîjan çavka- 
niyê bingeh digre? Li gor Weber, sê çavka- 


niyên şerîiyetê hene: Kevneşopî, karîzma 
û yasa. Wek mînak, desthilatdarên eşîrtî, 
paşayetî û kevneşopî wiha dike ku xelk di 
bin desthilata wan de bi vîna xwe di bin sî- 
bera wan de bimînin. Lê modernbûn û cî- 
hangîrî, cîhan guherand û piraniya van 
çavkaniyên kevneşopî ji nav birin, ev jî ji 
ber bikaranîna kevneşopiyê bûye sedemê 
derketina gengeşeyan; ji ber ligel rewşa nû 
naguncin. Ji aliyekîkî din ve, serokên karîz- 
matîk dikarin bikevin dilê xelkê jî. Tenê 
Churchill bîne bîra xwe ku daxwaz ji Brî- 
taniyan kir bergiriya welatê xwe bikin, yan 
Hitler dema Alman şandin da Ewrûpa 
dagîr bikin, lê karîzma bi serokan re jî di- 
mire. Loma, karîzma wek çavkaniyeke 
demdirêj a desthilateke rewa nayê zanîn. 
Şah Huseyînn ê Urdunê hem karîzma bû û 
hem jî xwe dispart kevneşopiyan. Li îraqê 
jî, kesên ku hay ji kevneşopiyan hene ew- 
qasî ji Saddam hez nedikirin û ew bi xwe 
jî ewqasî ne karîzmatîk bû, loma pêwîstiya 
wî bi wê hejmara zêde ya Nobedarên Ko- 
marî û Îstîxbaratan hebû. 

Niha yasa wek tek çavkaniya rewabûnê 
maye. Hikûmeta yasayî soz dide hevwela- 
tiyên xwe ku dadperwer û ronî be û cihê 
bendewariya xelkê xwe be. Gelek sîstem 
hene ku têkiliya destûra wekhev pêk tê; 
ango ji peymaneke civakî ya di navbera 
xelk û hikûmetê de, nemaze ger bi rêya re- 
ferendumê hatibe pejirandin. Dema dest- 
hilateke bi vî awayî baweriya piraniya 
rûniştvanan bidest tîne 'ligel ecêbmayîna 
derve', ev nîşana bihêzbûna wê dewletê ye 
ku dikare tevahiya pirsgirêkên xwe çare- 
ser bike. 

Piraniya hikûmetên cîhana Ereb ev 
şêwaz ceribandin û nekarîn rewatiyê bi- 
destve bînin û şikest in, loma lawaz man. 
Bêyî hebûna lêgaltiyeke zêde, hikûmetên 
lawaz piştevaniya navdewletî jidest didin. 
Ji bo avakirina hikûmet û dewleteke bihêz, 
pêwîstî bi serokê xwedî helwest û dûrbîn 
heye, ev jî ji ber ku divê ew tevahiya hêz û 
pişta xwe bidin destê desthilata yasayê. 

Hêvîdar im Kurdistan jî amade be. 



Encamên stratejiya boykotkirina referendûmê 


D erbarê referendûma li ser makeza- 
gonê ku wê li 12'ê îlonê li Tirkiyê bê 
lidarxistin, ji Kurdan du dengên cuda der- 
dikevin. Dengê yekemîn ku di bin pêşen- 
giya PKK û BDP'ê de ye, "boykot''e, yê din 
jî dengên kurdên hevalbendên AK Partiyê, 
yên derdorên muxalifê PKK'ê û partiyên 
mîna HAKPAR'ê ye, ev dengê duyemîn ji 
referendûmê re dibêje ''erê'' 

Kategoriya Kurdên ji ber sedemên cuda 
piştevaniya AK Partiyê dikin û muxalifên 
PKK'ê û HAKPAR'ê ne, ew slogana ''ne bes 
e, lê erê'' bilêv dikin û dibêjin ku ew jî wê 
mîna AK Partiyê dengê "erê" bidin. Ji ber 
vê yekê niha li Bakur du enî hene; Yek jê ya 
"boykotê" û ya din jî ya "erê" ye. Dengên 
"erê" wê weke encam bi awayekî dîrekt 
rengê nexşeya AK Partiyê ya li Kurdistanê 
biresimînin, boykot jî bixwaze nexwaze wê 
li ser nexşeyê bibe rengê Kurdan. 

Biryara "boykotê" di dîroka siyasî ya 
Kurdan de xwedî wateyeke taybet e. Kesên 
ku pêşnivîsa referendûma makezagona 
bixwîne, wê bibîne ku ji bo Kurdan tiştek 
tuneye. Bi gelemperî ji bo Tirkiyê di warê 
dadweriyê de hevqasî mizqalê zir jî be 
gavek heye û bi taybetî ji bo piştxurtkirina 


Zeki Ozmen 



Biryara "boykotê" di dî- 
roka siyasî ya Kurdan 
ya legal de li Tirkiyê, 
gaveke dîrokî ye 


AK Partiyê di nava dewletê de xalên taybet 
hene. 

Bêguman mirov wê ji xwe pirs bike; ger 
di warê dadweriya Tirkiyê de gaveke erênî 
di makezagona nû de hebe, çima Kurd bila 
di referendûmê de piştgiriya AK Partiyê 
nekin? Bersiv hêsan e; PKK'ê û BDP'ê di vî 
warî de stratejiyeke giring derxistin holê. 
Hikûmeta Tirk di dema dengdayîna li par- 


lamanê de qet têkilî bi BDP'ê re nedanî û 
ji xwe re difikirî ku ji xwe Kurd û BDP wê 
ji neçarî di referendûmê de piştgiriya wê 
bikin. Ew di wê baweriyê de bû ku yan 
dengên "erê" û yan jî dengên "na" wê bên 
bikaranîn. Li gor wê ji xwe ne pêkan bû 
BDP'e di eniya CHP û MHP'ê cih bigire û 
dengê "na" bikarbîne. Lê PKK'ê û BDP'ê ev 
hesabê Serokwezîr Erdogan bi stratejiya 
"boykotkirinê" pûç deranî. Vê helwestê 
pêşî li stratejiya AK Partiyê girt. 

Siyaset "dan û standin e" BDP'ê bi vê hel- 
westa xwe ya "boykotê" cara yekemîn karî 
siyasetake li hemberî "dane" bibêje "ezê çi 
bistînim?" AK Partiyê ji ber vê yekê niha 
fêm kiriye ku pêwîstiya wê bi dengên Kur- 
dan heye. Biryara "boykotê" dikare strate- 
jiya AK Partiyê ya dahatûyê serûbino bike. 

Vê helwesta PKK'ê û BDP'ê kir ku AK 
Partî ji ber standina dengên Kurdan biçe 
bi birêz Ocalan re rûne. Herwiha dîsa boy- 
kot bû sedema ku destên Kurdan xurt bibe 
û bi awayekî vekirî daxwazên xwe weke 
şert danin ber Hikûmeta Tirk. Ji ber van 
sedaman biryara "boykotê" di dîroka siyasî 
ya Kurdan ya legal de li Tirkiyê gaveke dî- 
rokî ye. 

Keçeke Kurd 
çû zîrveya Himalaya 

Beyane Fazilî di 27'ê Tîrmehê de gîha ser zîrveya çiyayê 
Himalayê Nan Pick a ku 7 hezar 135 metro bilind e 


Mistefa Çwartayî Almanya 

B eyane Fazilî di destpêka 
2000'an de li çiyayên Sablaxê 
-Mehabadê- dest bi çiyavaniyê 
kir û îsal xwe gihand zîrveya çi- 
yayê herî bilind ê cîhanê. Piştî ve- 
gerê, Beyane bo Rûdawê 
ragehand: "Min erkê xwe dît ku di 
rêya Mihemed Ewraz de herim û 
nehêlim berf cihê piyên wî da- 
gire." 

Beyane Fazilî (23) yekemîn 
keça Kurd e ku digîhe zîrveya Nan 
Pick li ser çiyayê Himalaya. Fazilî 
ji Mehabad a Rojhilatê Kurdis- 
tanê ye û endama navenda çiya- 
hilkişiyê ya Hewraz e, ligel 
grubeke ku ji 14 kesan pêk dihat 
bi mebesta xwe bigihînin zîrveya 
çiyayê Hemalaya berê xwe dan 
Hindistanê û roja 27'ê Tîrmehê 
gîhan zîrveya Nan Pick li Hema- 
laya ku 7 hezar û 135 metroyan ji 
rûyê erdê bilind e. 

Beyane Fazilî di hevpeyvînekê 
de ligel Rûdawê behsa çîroka gi- 
hiştina xwe bo Himalaya dike. 

Çiyahilkişî li ba Beyane ne wer- 
zişeke zehmet e, ji ber binemala 
ku tê de mezin bû herdem bi çiya- 
yan ve hildikişiyan: "Ji zaroktiyê 
ve herdem bi eşqa xweza û çiya- 
vaniyê, min ligel malbata xwe kar 
kiriye." Beyane Fazilî cara pêşî di 


sala 2000'an de li çiyayên biçûk 
ên Sablaxê wek Kanî Şêxan, Kanî 
Reş û Sêkaniyan dest bi çiyava- 
niyê dike, dûre diçe navçeya 
Azerbaycana Rojava, çiyayên 
Qendîl, Dalanper, Bozî Sîna û çi- 
yayên bilind ên navçeya Seqiz, 
Bane, Şaho, Nekeroz, navçeyên 
Hewraman, Merîwan û Dîwan- 
dere. 

Beyane sala 2004'an bi Na- 
venda Hewraz a Mehabadê têki- 
liyê çêdike û piraniya gerên 
çiyavaniyê li wir dibîne û grubên 
çiyavaniyê yên Tehranê jî li wir 
nas dike. 

Di Sibat 2009'an de bangewa- 
ziyek li Tehranê hat derxistin ku 
bernameyeke wan a serketina 
Hemalaya heye û gruba ciwan hil- 
dibijêrin, ku ji jin û mêran pêk tê. 
Li ser vê bangewaziyê Beyane 
diçe û beşdar dibe. Her kesektevî 
gruba ciwan bibûya, divê şeş 
kampên amadekariyê bi awayekî 
serkeftî derbas bike. Beyane wiha 
axifî: "Piştî kampan ji 50 jinan, 4 
wek yên herî baş di vê grubê de 
hatin hilbijartin, ku ez jî yek ji 
wan bûm." Beyane ligel grubeke 
14 kesî di 18'ê Tîrmeha 2010'an 
de ji Tehranê bi firokê berê xwe 
didin paytexta Hindistanê New 
Delhi. 

Himalaya dikeve nav welatên 


Bisiqlêtsiwar 
a Kurd tevlî 
tîmeke 
Holandî dibe 


î Holanda 

K eça Kurd a bisiqlêtsiwar a 
tîma Newroz a bajarê Silê- 
maniyê, endama tîma Kurdistan 
û tîma îraqê, Deşnê Fatih, ku li 
Holanda dijî, dixwaze di demeke 
nêzîk de peywendiyê bi tîmeke 
Holandî bike. 


"Ez bi tîmeke Holandî re 
ketime danûstandinê" 

Deşnê ji Rûdawê re ragihand 
ku ew niha hewla wê yekê dide 
ku bi tîmeke Holandî re lihevha- 
tinekê pêkbîne, ji bo ku ji wan re 
tevlî pêşbirkan bibe: ''Ew tîm li 
bajarê ez lê dijîm e û li Holanda 
di astekî bilind a werzîşa bisiq- 
lêtsiwariyê de ye, loma ez dix- 
wazim digel wan li hev bêm û li 
wir jiyana xwe ya werzişî bido- 
mînim.” 

Deşnê nexwest navê wê tîmê 
eşkere bike û got: ''Ez niha di 
danûstanan de me û dema kar 
bi dawî bû, ez ê navê wê eşkere 
bikim." Deşnê derbarê hebûna 
pirsgirêkên wê digel tîma New- 
roz de, tenê got: ''Di navbera me 
de hinek sarî heye." 


Hindistan, Pakistan, Nepal û 
beşek ji Çîn û Efxanistanê. Tehran 
gruba Umêd bo zîrveya Nan Pick 
hildibijêre ku bilindahiya wê 
7.135 metro ye û dikeve bakurê 
Hindistanê li navçeya Jamwa 
Kashmir. Beyane wiha axifî: "Em 
yekemîn gruba îranê ne ku bi se- 
lametî bigihe vê zîrveyê û ve- 
gere." 

Gruba Beyane ji 4 werzişvanên 
jin û 5 mêran, du antrenor, pizîş- 
kek û berpirsekî lojîstîk pêk ha- 
tibû. Beyane ligel gruba xwe di du 
rojan de digihî "Base Camp", piş- 
tre 15-20 rojan li vê kampê dimî- 
nin. Beyane behsa wî çiyayî dike 
û wiha dibêje: "Nan Pick çiyayekî 
kevirî û dijwar e, di warê keş û 
hewayê de ne baş e, gelek berf û 
baran lê dibare. Bi awayekî pir 
kêm li ser hatiye karkirin, berî 
çend salan jî, du taximên Îspanî 
hatibûn û nikarîbûn xwe bigihî- 
nin kampa 2.mîn jî, loma neçar 
bûbûn vegerin. Heta zîrveya wê, 
derz di çiyê de hebûn û pir tirs- 
nak bû, li ser rê çalên berfê yên 
xwezayî hebûn." 

Navbirî amaje da ku ji tevahiya 
14 kesan tenê 7 kes gihiştin zîr- 
veya çiya: "Mixabin tenê 7 kes 
gihan serê çiyê, hinek li kampa 
3.mîn û hinek li kampa 2, hinek jî 
li kampa yekem jî man, jiber seqa 


Beyane Fazilî 

pir xerab bû." 

Ew navçeya ku ew pêve hilkişi- 
yan Nan Pick zîrveya wê ya herî 
bilind e, wek Beyane behs kir: "Li 
wê zincîra çiyayên ku em lê bûn, 
Nan Pick a herî bilind e. Du zîrve- 
yên din jî hene bi navê 'Kampick', 
çiyayekî pir dijwar û zehmet e û 
çiyayekî din jî heye ku bilindahiya 
wî jê kêmtir e û 7.035 metro ye. Lê 
pileya dijwariya wê zêdetir e." 

Fazilî behsa keş û hewaya rê kir 
û got: "Pir sar bû, pileya germê 
nêzîka 50-55 pile di bin sifrê de 
bû. Li kampa sêyem ku baregeha 
dawî ya berî zîrveyê bû, li bilinda- 
hiya 6.105 metroyan, bayekî pir 
tund dihat, em du şevan li wê 
kampê di kîsên xewê de man, ji 
ber bayê me nedikarî herin pêş. 
Nêzîka 15-18 demijmêran 15 cm 
berf bi ser me de dibariya." 

Piştî ku Beyane Fazilî ligel ta- 
xima xwe vedigere îranê bi coş û 
germî tên pêşwazîkirin. Piştî ku 
Fazilî sipasiya gruba Hewraz a 
Mehabadê kir, ku zehmetiyeke 
zêde ligel kişandine, wiha got: 


"Hêvîdar im ne Beyane'yeke tenê 
hebe, lê bi dehan Beyane'yên din 
li Sablax û Kurdistanê bibînim." 

Beyane ku yek ji endamên na- 
venda Hewraz a Mehabadê ye, pir 
serbilinidiyê bi Mihemed Ewraz 
dike ku yekemîn Kurd û Îranî bû 
giha ser zîrveya Himalaya, lê di 
sala 2003'an de li ser zîrveya Hi- 
malaya jiyana xwe ji dest da: 
"Kekê Mihemedê ku li ser vê rêyê 
jiyana xwe ji dest da, wek pê- 
şengê karê xwe dibînim. Wek 
erkê xwe dibînim ku bidim ser 
rêya wî û nehêlim berf cihê piyên 
wî dagrin. 


Diyarbakirspor li mal wenda kir, li derve wekhev ma 

Dîsa di deqeya dawî de gol 


Amed (Rûdaw) - Diyarbakirspor 
di hefteya duyemîn de beriya lîs- 
tika Akhisar Belediyesporê pirs- 
girêka lîsansê çareser kir û 
lîstikvanên ku nû transfer kiribû 
tevlî kadroya maça Akhisarê kir. 
Diyarbakirspora ku lîstika yeke- 
mîn di saheya xwe de li dijî Çay- 
kur Rizesporê 0:1 winda kir, ji 
Akhisarê bi 1 puanî vegeriya 
Amedê. Di lîstikê de du gol hatin 
avêtin, ew jî di deqeya 48'an de 
forvetê Diyarbakirsporê Mustafa 
Çiçek û di deqeya 87'an de Akhi- 
sar Belediyesporê gol avêt û maç 
1:1 bidawî bû. Diyarbakirspor 
hefta borî jî di heman deqeyê de 
gol xwaribû. 

Li aliyê din Kulûba Şaredariya 
Mezin a Amedê ji bo sezona 
2010/11 transferên nû temam 
kir û kampa amadekariyê bidawî 
anî. Serokê Kulûbê Metin Kilavuz 
ligel lîstikvanên tîma A yên pro- 
fesyonel roja şemiyê civîna çape- 
meniyê lidarxist û got, ''Di sezona 
nû de armanca me derketina lî- 
geke jor e.'' 


Serokê Kulûba Şaredariya Mezin a Amedê Metin Kilavuz bi lîstikva- 
nên nû re: "Armanca me ya vê sezonê derketina lîgeke jor e." 


Kulûba Şaredariya Mezin a 
Amedê ya ku di lîga 3. û Grûba 3. 
de dilîze, ji bo sezona nû hemû 
amadekariyên xwe temam kir. 
Kulûbê 16 transferên nû tevlî 
nava kadroya xwe kir ku lîstikva- 
nên yaneyê ji sedî 90 Kurd in. Sê- 


rokê Kulûbê bibîr xist ku wan ji 
herêmê 16 lîstikvanên ciwan tevlî 
kadroya xwe kirine û yaneya xwe 
nû û ciwan kirine. Kilavuz got ku 
ew du hefte di kampê de mane û 
bi kadroya nû armanca wan ew e 
ku derbasî lîgeke jor bibin. 












16 Keskesor 


Hejmar 60 Rudaw 


Li sere Çiyaye Agiri, 
ala Kurdistanê hildan 



Ji bo Çopiyê 
dem dema 
Facebookê ye! 


Holanda (Rûdaw) - Piştî ku ji 
aliyê hezkiriyan bêtirî deh rûpel 
û profîlên Çopî hatibûn amade- 
kirin, hunermenda dengxweş 
biryar da ku li ser toreya sosyal 
Facebookê rûpeleke fermî veke 
û rûpelên din jî bi Facebookê 
bide girtin. Di daxuyaniyekê de 
Çopî dibêje ku girtina wan rûpe- 
lan karekî ne hêsan e: “Hê 6 
rûpel bi navê min mane, ku em 
li hêviya girtina wan in.” Berê jî 
hunermend Çopî ji Rûdawê re li 
ser vekirina rûpelan bi navê wê 
dilgiraniya xwe nîşan dabû. Çopî 
dibêje ku ew pê xweş e hemû 
hezkiriyên wê di Facebookê de 
vê carê bibin endamê profîla wê 
ya rastî. Navê wê di Facebookê 
de êdî Chopy Fatah e û heta niha 
227 hevalan beşdarî vê profîlê 
kirine. 



Agirî (Rûdaw) - Serokê 
Federasyona Çiyagerên 
Kurdistanê, Enwer Elî 
Mihemed, ji Rûdawa 
Werzişî re got ku di roja 
5'ê Tebaxa 2010'an tî- 
meke wan a pênc kesî ji 
bo hilketina Çiyayê Agirî 
ku bilindtirîn û sexitirîn 
zincîre çiyayê Kurdis- 


tanê ye û bilindahiya wî 
digihe 5865 metreyan, 
çûne Tirkiyê: “Tîma me 
dikaribû di du rojan de 
bighije serê Çiyayê Agirî 
û rekordeke nû tomar 
bike. Tîmên Alman, 
Spanî û Amerîkî jî di çar 
rojan de gihiştin.” Enwer 
got ku biyaniyan dipirsîn 


ev tîm ji ku hatiye, wan 
qet bawer nedikirin ku li 
Kurdistanê bi navê Çiya- 
geriyê spor heye. Enwer 
Elî Mihemed herwiha 
got: “Tevî ku li Tirkiyê 
hildana ala Kurdistanê 
qedexe ye jî, lê dema em 
hilketin serê çiya, me ala 
Kurdistanê bilind kir.” 


■ 

Cheryl Cole 
xwe rût nake 

S tranbêja Brîtanî, Cheryl Cole, naxwaze 
wêneyê xwe bi rûtî li ser rûpelên ko- 
vara Play Boy biweşîne. 

Rojnameya Daily star eşkere kir ku ko- 
vara Playboy 800 hezar Dolar pêşkêşî 
stranbêja Brîtanî Cheryl Cole kirine, li 
hember wê yekê ku wêneyê wê bi rûtî li 
ser rûpelên kovara navborî bê weşandin, 
mîna ku stêrkên din ên weke Kim Kardas- 
hian û Kelly Brook jî kirine, lê Cheryl Cole 
razî nebûye. 

Hevalekî nêzîkî Cheryl Cole got ku “ew 
gelekî şermîn e û hertim dijî derketina bi 
rûtî bû di kovaran de, lê ew ne li dijî bi rûtî 
derketina keçên din e.“ 



Qezancên ji albûma nû ji jinên zindankirî re ye 



Çeperast: 1- Serokê herêma Kurdistanê. 2- Jibermayî, qirş û qal - 
Çêbû, hat dinyayê - îrade, hêza bedenî. 3- Kovarek Kurdî - Reqs, go- 
vend. 4 - Amûrek muzîkê - Nehêjayî, dawîyane - Di Sumerande xwe- 
dayek. 5 - Bi Erebî çav - Paytextê Ermenistanê. 6 - Na, no - Zû, bi lez 
- Rojek. 7 - Pîsîtîya insan û heywanan (berepaş) - Nebatek, geyayek. 
8 - Pêxemberek - Sebzeyek tûj (berepaş). 9 - Koma cil û bergan (be- 
repaş) - Welatek Balkanan. 10 - Mebûs, nûner (berepaş) - Bi beran 
ve girêdayî. 


Serejêr: 1- Mekîna ku tûtin pê tê hûrkirin - Bi Tirkî bajarê mezin. 2 
- Lêborîn - Ji alîyekî, kesanî. 3 - Maddeyek şûştinê - Xwarinek (be- 
repaş). 4 - Sextekar, canbaz (berepaş) - Trimbêl, seyare. 5 - Hejma- 
rek - Faris, Îranî. 6 - Bi Soranî jin, pîrek. 7 - Melayîketek - Terî, dûv 
(berepaş). 8 - Damar, kok - Pê cil û berg tên çêkirin (berepaş) - Kûçik, 
seg. 9 - Nîşandana rêze wêneyan - Rêya balafir û keştîyan (berepaş). 
10 - Lêkirî, şên - Paytextê împaratorîya Asûr. 11 - Tuneye - Meha 
çaran. 12 - Mirov, beşer - Sembola elementa Nîkel ê. 


Stranbêja ji Rojhilatê Kurdistanê, Nazê Ezîzî, biryar 
daye dahata albûma xwe ya nû ku di demeke kurt de tê 
belavkirin, bide jinên zindan- 
kirî yên Kurdistanê. 

Stranbêja ji bajarê Me- 
habadê ji bo Rûdawê ragi- 
hand ku karê tomarkirina 
albûma wê ya nû bi dawî 
hatiye. Ev albûm ji 8 stra- 
nan pêk tê û straneke wê 
van rojan tê klîpkirin. 

Nazê wiha axifî: "Bi nêt 
im albûma xwe ya taze bi 
rêya navendeke hunerî 
belav bikim û qezancên 
wê bidim jinên li girtîge- 
han. Hêvîdar im bikarim 
vî karî bi awayekî baş cî- 
bicî bikim." 















































































